Wow! CNN Senaraikan Makanan Malaysia Yang Wajib Dicuba

Malaysia tidak asing dari kepelbagaian makanan. Daripada makanan Melayu, India, Cina dan bangsa-bangsa lain, kini makanan Malaysia mempunyai standardnya sendiri di mata dunia.

Kepelbagaian ini telah menarik pelbagai pelancong untuk mencuba makanan Malaysia dan laman CNN telah mengeluarkan 40 pilihan makanan yang patut dicuba yang terdapat di Malaysia. Suatu yang amat membanggakan!

Jom lihat 40 pilihan menu yang dikeluarkan oleh CNN yang dikelaskan mengikut kategori makanan.

Hampir setiap negeri mempunyai menu nasi yang berbeza dan ianya merupakan makanan ruji bagi rakyat Malaysia. Seperti yang dinyatakan dalam laman CNN, antara menu nasi yang wajib dicuba adalah Nasi Lemak, Nasi Kerabu dan Nasi Kandar.

Ketiga-tiga menu ini mempunyai rasa yang berbeza dan sebagai rakyat Malaysia, menu nasi ini dimakan tidak mengira waktu samada untuk sarapan, makan tengahari dan ada yang memakannya untuk makan malam. Selain daripada itu, Bubur Nasi juga turut dicadangkan oleh CNN sebagai salah satu makanan Malaysia yang wajib dicuba.

Ada beberapa pilihan lauk turut dinyatakan sebagai manakan yang patut dicuba. Untuk anda yang mengutamakan sesuatu yang agak sihat, Ayam Percik dan Ikan Bakar merupakan pilihan yang tepat. Manakala yang sukakan pedas dan sedikit masam, Sambal Udang dan Asam Pedas sudah cukup membuatkan anda mengulangi menu ini pada masa akan datang.

Gulai Ayam Kampung dan Kari Ayam Kapitan adalah sesuatu yang berlainan dimana makanan seperti ini masih mengekalkan rasa kari tetapi dengan sedikit olahan dari segi bahan utama. Menarik!

Bukan sahaja lauk dan nasi, aneka mee yang dimasak dengan sentuhan dari pelbagai budaya juga menjadikan menu makanan di Malaysia menarik dan pelbagai. Kini bukan orang melayu sahaja yang memakan Laksa dan Mee Rebus, bangsa cina memakan Char Kuey Teaw dan Mee Wantan dan bangsa india memakan Mee Goreng Mamak, tetapi semuanya telah bergabung yang menjadikan menu ini di dalam satu kategori iaitu makanan rakyat Malaysia.

Dari pagi kita dihidangkan dengan Roti Canai, Roti Kaya Bakar atau Roti John sebagai pemula hari. Manakala tengahari semestinya nasi sebagai pilihan utama dan minum petang sesuatu yang ringan seperti Rojak, Cendawan Goreng, Pisang Goreng atau Apam Balik bersama secawan Ais Kacang ataupun Air Tebu sudah cukup melengkapkan hari siang anda.

Untuk malam, sekiranya and keluar bersama rakan-rakan di gerai makan, laman CNN mencadangkan anda mencuba Otak – Otak, Satar ataupun Sate. Fuh! Ini cukup mengenyangkan.

Jika di Itali mereka mempunyai Cannoli dan Biscotti sebagai pencuci mulut, tetapi di Malaysia, makanan tradisional seperti Popia Basah, Roti Jala, Murtabak, Tepung Pelita, Rempeyek dan Putu Piring adalah pencuci mulut yang wajib ada dalam menu harian anda.

Pemilihan laman CNN menyenaraikan kuih muih ini sebagai Malaysia’s top 40 foods adalah salah satu pilihan yang tepat. Dengan pelbagai bentuk dan rasa, makanan seperti ini dapat memberikan keunikan dalam menu anda.

Dengan pelbagai perayaan yang disambut di Malaysia menjadikan Lemang, Ketupat dan Rendang (daging, ayam dan kambing) sebagai menu pilihan yang dimasak ketika perayaan. Makanan seperti inilah yang akan mengembalikan kembali kenangan ketika kita sedang bertungkus lumus dengan persediaan menjelang perayaan.

Jika dilihat sekarang ini selain dimasak ketika perayaan, makanan seperti ini boleh didapati tidak mengira waktu dan yang pastinya memberikan kegembiraan kepada si pemakan.

Walaupun setiap makanan mempunyai rasa, bentuk dan rupa yang berlainan, tetapi makanan ini tetap melambangkan Malaysia. Samalah juga dengan kita sebagai rakyat Malaysia, abaikan segala perbezaan dan hiduplah dengan aman di bumi ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Masih Ramai Keliru! Ini 4 Perbezaan Utama Air Purifier Dan Air Humidifier

Sekiranya anda hidup dalam alam sekitar dengan kualiti udara yang buruk, air purifier atau air humidifier boleh menjadi pilihan untuk mengekalkan kualiti udara yang bersih dan selesa di rumah.

Tetapi sebelum membeli, lebih baik jika anda mengetahui perbezaan antara kedua benda tersebut. Apakah perbezaannya?

Walaupun ia kelihatan sama, air purifier dan air humidifier mempunyai fungsi utama yang berbeza. Air purifier biasanya digunakan untuk menghilangkan bau yang tidak menyenangkan, menghapuskan virus dan bakteria, malah mengurangkan pertumbuhan kulat.

Sementara itu, air humidifier berfungsi sebagai alat yang membantu melembapkan udara di dalam bilik. Alat ini juga boleh digunakan untuk mengatur tahap kelembapan tanpa mengeluarkan wangian.

Di samping itu, air humidifier juga boleh membantu kulit dan rambut yang kering, melegakan simptom selsema dan batuk, melegakan kesesakan hidung, dan melegakan gejala sinus.

Kerana ia mempunyai fungsi utama untuk menjaga udara bersih, Air purifier biasanya digunakan di bilik-bilik dengan kualiti udara yang buruk.

Jika anda mempunyai ahli keluarga perokok, Air purifier dapat mengurangkan bau dan asap rokok di dalam bilik.

Tidak seperti Air purifier, Air humidifier sesuai untuk digunakan dalam persekitaran yang cenderung kering. Biasanya, alat ini digunakan untuk bilik-bilik berhawa dingin supaya tahap kelembapan bilik dikekalkan.

Satu perkara yang perlu diingat ialah memasang air humidifier tidak perlu jika bilik anda tetap lembap, kerana udara terlalu lembap boleh membuat pertumbuhan kulat dengan mudah.

Sebagai alat yang boleh membersihkan udara supaya anda dapat bernafas dengan selesa, cara Air purifier bekerja adalah untuk menyerap udara kotor dan kemudian mengeluarkannya kembali dalam keadaan bersih.

Anda tidak perlu bimbang sama ada udara yang dikeluarkan benar-benar bersih atau tidak, kerana udara yang dikeluarkan telah ditapis dengan penapis yang ada dalam alat ini.

Manakala, Air humidifier boleh dibahagikan kepada empat fungsi, iaitu sistem stim, sistem gelombang elektronik, sistem pengewapan, dan sistem hibrid.

Dalam sistem wap, alat ini akan memanaskan air supaya dapat mengeluarkan stim panas. Dalam sistem gelombang elektronik, Air humidifier akan mengurai air dan menukarnya menjadi wap air yang agak panas.

Sistem penyejatan seperti mengeringkan tuala basah di dalam bilik, jadi bilik akan berasa lebih lembap. Akhirnya sistem hibrid akan menggabungkan sistem wap dan pengewapan.

Dalam Air purifier, tidak ada proses penyejatan kerana alat ini tidak memerlukan sebarang cecair. Air purifier akan menyerap udara, menyaringnya, kemudian menyampaikan udara bersih ke bilik anda.

Alat ini memerlukan 30 hingga 120 minit untuk membersihkan udara, bergantung pada kawasan bilik.

Tidak seperti Air purifier , sebuah Air humidifier memerlukan banyak air untuk berfungsi – biasanya sebanyak 3 liter. Pengeringan bilik dan semakin tinggi suhu, semakin cepat proses penyejatan pada alat ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bapa Zahid Meninggal Dunia

Barangkali tanggal 18 Mac 2020 merupakan hari yang cukup sedih buat penggiat industri hiburan. Bukan sahaja dikejutkan dengan pemergian penyanyi dan pelakon terkenal, Mya Ruslee atau lebih dikenali sebagai Maya Matahari malah Serina Redzuawan dan Zahid turut kehilangan orang yang tersayang.

Jika Serina bersedih dengan kehilangan ibu tercinta, buat juara Akademi Fantasia musim kedua, Zahid Baharudin pula bersedih dengan atas pemergian bapanya pada petang semalam di Hospital Teluk Intan Perak.

A post shared by zahidbaharudin (@zahidbaharudin)

Sebelum ini, Zahid telah berkongsi khabar berita yang mana bapanya sedang terlantar sakit dan memohon doa daripada orang ramai. Namun, Allah lebih menyayanginya apabila Allahyarham disahkan meninggal dunia pada pukul 4:16 petang semalam. Difahamkan, jenaza Allahyarham telah selamat dikebumikan pada pagi tadi di Tanah Perkuburan Sultan Abdullah, Jalan Merbok, Teluk Intan.

Dalam pada itu, ramai kenalan selebriti dan pengikut Zahid mengucapkan takziah buat Zahid dan keluarga selain mendoakan agar roh Allahyarham ditempatkan di kalangan orang beriman. Kami di Murai.my turut ingin merakamkan ucapan takziah buat keluarga Allahyarhamah Mya Ruslee, Serina dan Chef Wan serta Zahid sekeluarga. Al-Fatihah buat mereka yang telah pergi selama-lamanya. (Dibaca)


COVID-19: Kecoh Filem Contagion Mirip Penyebaran Virus Corona, Ini Respon Penulis Skrip!

Seiring dengan meningkatnya kes kematian akibat virus COVID19, filem Contagion telah diperkatakan secara meluas oleh netizen di media sosial. Ini kerana, filem Contagion dikatakan seolah-olah meramalkan wabak virus COVID19

Filem Contagion yang dikeluarkan pada tahun 2011 menceritakan virus baru yang tidak dinamakan yang kemudiannya dipanggil MEV-1. Mereka yang terdedah kepada MEV-1 mempunyai gejala serupa dengan virus COVID19a iaitu batuk, demam, pening, dan berakhir dengan kematian.

Semakin serupa dengan virus COVID19, kerana MEV-1 diberitahu kali pertama ia menjangkiti Beth (dilakonkan oleh Gwyneth Paltrow), selepas perjalanan perniagaan ke China. Akibatnya, penulis skrip Contagion, Scott Z. Burns di buru media.

Dalam satu sesi wawancara dengan Vulture,  Scott Z. Burns akhirnya memberikan penjelasan mengenai dugaan ramalan mengenai wabak virus COVID19.

Beliau menjelaskan, virus yang diceritakan dalam filem Contagion bukan virus COVID19. Contagion bukan ramalan mengenai wabak virus COVID19., yang kini merupakan masalah kesihatan global.

“Virus kami dalam Contagion bukan virus COVID19. Virus MEV-1 direka berdasarkan dua virus yang telah wujud sebelum ini, “kata penulis skrip tersebut.

“Pertama, virus Nipah yang datang dari babi. Yang lain, virus Hendra dari kuda. Satu lagi perkara yang tidak kurang penting, virus ini boleh tersebar di seluruh keluarga. Para saintis dalam filem ini mengatakan penyebaran berlaku di pasar haiwan. Dari tubuh haiwan itu dan kemudiannya dihantar kepada manusia, “kata Scott Z. Burns.

Sesetengah penonton berspekulasi bahawa virus Corona adalah “wajah baru” virus MEV-1 yang membunuh satu peratus daripada populasi dunia dalam filem Contagion, arahan Steven Sodenbergh.

Contagion, yang dikeluarkan pada tahun 2011, dibintangi oleh Kate Winslet, Gwyneth Paltrow, dan Marion Cotillard.


Siapa Kata ‘Tak Makan Nasi Boleh Kurus’? Ini Pesanan Padu Dr. Say Shazril

Ramai di antara kita yang mempercayai bahawa dengan memakan nasi akan menjadikan seseorang itu gemuk dan berat akan bertambah. Betul bukan?

Baru–baru ini menerusi laman Instagram Dr Say, beliau ada berkongsi mengenai kepercayaan karut berkaitan dengn nasi yang sering disalah ertikan oleh rakyat Malaysia.

Menurut Dr Say, kebanyakkan rakyat Malaysia percaya bahawa dengan mengantikan nasi dengan makan lain seperti mee dapat mengurangkan pengambilan karbohidrat dalam menu harian.

Tetapi sedar ataupun tidak, dengan pengambilan makanan berasaskan mee seperti mee kuning, bihun, kue teaw dan pasta, jumlah karbohidrat yang diambil masih sama seperti pengambilan nasi.

Dalam Instagram Dr Say, beliau memberikan perbandingan kepada pembaca mengenai perbezaan pengambilan dua keping roti putih dan sepinggan nasi yang mana lebih mengenyangkan dan mengambil masa yang lama untuk merasa lapar semula.

Sedangkan kedua dua makanan ini mempunyai bilangan kalori yang sama. Jadi Dr Say menasihatkan untuk tidak meninggalkan nasi dari menu malah elakkan memakan nasi dalam kuantiti yang banyak seperti nasi tambah, kuah banjir dan sebagainya.

Apa yang ditulis oleh Dr Say ada benarnya, nasi diibaratkan sebagai ‘bahan api’ kereta yang digunakan untuk menghidupkan enjin kenderaan. Tanpa bahan api, kenderaan tidak dapat bergerak. Sama seperti nasi, tanpa nasi otak kita juga akan menjadi perlahan.

Jadi teruskan dengan pengambilan nasi tetapi seperti yang dikatakan di atas, pengambilan nasi perlulah bijak untuk memastikan anda tidak berlebihan.

Dr Say menasihatkan kepada kita semua untuk memberhentikan fitnah berkaitan nasi yang kononnya tidak membantu dalam menurunkan berat badan. Yang penting jaga kuantiti yang diambil!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


COVID-19: Krisdayanti Seronok Bercuti Ke Eropah. Ahli Keluarga Buka Mulut!

Penyanyi popular di Indonesia juga di Malaysia, Krisdayanti dan keluarga nekad bercuti di luar negara di saat-saat wabak virus COVID-19 mengancam di pelbagai negara.

Ini sudah tentu membuatkan ramai pihak yang bimbang, termasuk kakaknya, Yuni Shara. Dalam temubualnya bersama Liputan6, dia berharap Krisdayanti dan keluarga sentiasa berada dalam keadaan baik.

“Saya juga bimbang tentang Yanti dan keluarganya, kerana keadaan seperti ini, jika dia pergi ke Jepun, ke London, dia susah sekali,”- kata Yuni Shara kepada Liputan6

A post shared by 𝘬𝘳𝓲𝘴ᦔꪖꪗꪖꪀ𝓽𝓲 (@krisdayantilemos)

Walaupun begitu, Yuni Shara tidak mahu menghukumi adiknya, kerana dia percaya Krisdayanti dan suaminya Raul Lemos telah berfikir dengan matang samaada baik dan buruk sebelum memutuskan untuk berangkat ke luar negeri.

“Ya, mungkin adik saya mempunyai perancangan ini sejak dari awa lagi dan dia tidak tahu terlebih dahulu bahawa perkara seperti ini,” katanya

“Mungkin Krisdayanti mahu menggembirakan anak-anak mereka, setiap keluarga seperti itu, tetapi selepas ini (wabak Corona), dia akan kembali tidak lama lagi, saya juga bimbang,” katanya.

Yuni Shara berdoa bahawa Krisdayanti dan keluarganya boleh kembali ke negara ini dengan kesihatan yang baik dan tidak ada halangan saat dia pulang.

“Semoga keadaan ini akan kembali dengan selamat dan dapat melakukan kuarantin di rumah,” katanya


“Please Jangan Bercerai” – Netizen Doakan Rumahtangga Aliff Syukri & Shahida

Semalam, spekulasi mengenai hubungan rumahtangga usahawan kosmetik popular, Datuk Seri Aliff Syukri hangat diperkatakan setelah timbul dakwaan kononnya Datin Seri Nur Shahida telah menfailkan perceraian di mahkamah.

Menerusi perkongsian dari Harian Metro, bagaimanapun Shahida memohon maaf kerana tidak dapat memberikan komen lanjut mengenai status rumah tangga mereka.

“Bab rumah tangga saya tak nak komen. Minta maaf ya,”

Namun, ketika ditanya adakah semua anak-anak berada bersamanyai, Shahida hanya menjawab ringkas‘ya’ menerusi aplikasi WhatsApp. Malah Aliff juga enggan mengulas mengenai perkara itu.

Menerusi carian Murai.my pada akaun Instagram pasangan ini, netizen mula membanjiri ruangan komen dengan pelbagai persoalan mengenai status rumahtangga mereka. Di samping itu, rata-rata mendoakan agar segalanya diselesaikan dengan baik apatah lagi mengenangkan nasib anak-anak mereka yang masih kecil.


Sudah Berdamai? Melly Goeslaw & Rossa Muat Naik TikTok Bersama

Peminat di negara seberang sedia maklum bahawa dua penyanyi popular Indonesia, Dato Sri Rossa dan Melly Goeslaw mempunyai hubungan yang agak dingin sejak beberapa bulan yang lalu.

Namun, perkongsian foto dan video rakaman aplikasi TikTok yang dimuatnaik mereka menerusi laman Instagram masing-masing barangkali menandakan bahawa hubungan dua sahabat itu kembali terjalin. Dalam video tersebut, kelihatan Rossa dan Melly Goeslaw membuat sebuah video kempen menjaga kebersihan diri dari wabak Covid-19.

Melihatkan pada perkongsian itu, rata-rata peminat meluahkan rasa gembira apabila hubungan kedua-dua penyanyi popular itu kembali jernih.

A post shared by Melly Goeslaw (@melly_goeslaw)

Terdahulu,hubungan Rossa dan Melly menjadi renggang selepas terjadinya sebuah insiden parti Halloween yang mana salah seorang jurusolek memakai kostum gaya Melly sehingga menyinggung perasaan pelantun Ada Apa Dengan Cinta itu. Malah Rossa dan Bunga Citra Lestari turut dikaitkan bersama dalam insiden yang memalukan itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


COVID-19 : Bazar Ramadan & Aidilfitri Dibatalkan Di Singapura

Biarpun jumlah kes di Singapura lebih rendah di Malaysia namun, kerajaan negara itu mengambil langkah berjaga-jaga dengan membatalkan bazar ramadan dan raya pada tahun ini.

Tindakan tersebut dibuat sebagai langkah berjaga-jaga bagi membendung penularan COVID-19. Pengumuman tersebut telah dibuat oleh Pertubuhan Rakyat (People’s Association) Singapura.

Memandangkan pandemik COVID-19 masih melanda satu dunia, keputusan itu turut mengambil kira faktor tarikan bazar yang sentiasa menarik perhatian dan pengunjung yang akan bersesak-sesak membeli-belah segala keperluan.

Dijadualkan, Bazar Ramadan dan Raya di Singapura akan berlangsung pada 18 April – 24 Mei ini di beberapa lokasi tumpuan masyarakat Melayu Singapura seperti di Woodlands, Geylang Serai dan Tampines.

Meskipun khabar berita ini menimbulkan kekecewaan dan barangkali mengurangkan keceriaan Aidilfitri, namun sebagai langkah pencegahan rakyat akur dengan perintah tersebut.


“Kalau Dengar Lagi Orang Cakap Macam Ni, Aku Memang Hempuk Cukup-Cukup”- Lana Nordin

Nampaknya ramai selebriti di Malaysia mula naik angin dengan sikap orang Malaysia yang masih kurang mengendahkan Perintah Kawalan Pergerakan dengan berada di tempat awam tanpa sebab munasabah.

Berkali-kali ditegur oleh pihak berkuasa, namun sikap degil rakyat Malaysia seperti tidak dapat dibendung. Hal in turut menimbulkan rasa bimbang pelakon Lana Nordin menerusi instagram rasminya @lananodinmckienzie.

“Masih degil lagi la orang malaysia ni… Dah bagi cuti duduk rumah nak juga jalan-jalan macam tiada virus sekarang ni!! Korang ingat kalau pakai mask pun ingat tak ade risiko boleh berjangkit ke? Duduk je rumah buat masa ni sampai benda ni reda tu pun susah… “

Melihat pada laporan dari KKM di mana berlaku kenaikan kes positif COVID19 di Malaysia, Lana bimbang masih ramai yang ambil mudah dengan isu ini.

“Nanti ada pula suara.. Ala kalau Allah tu nak aku kena kat rumah ke mana ke nak kena kena jugak. Kalau aku dengar orang cakap macam ni memang aku hempuk cukup-cukup”

“Memang la takdir tuhan yang tentukan. Sekurang kurangnya ko berusaha supaya boleh minimize kan keadaan bukan keruhkan lagi keadaan!!”

A post shared by Lana Nodin❤David Mckienzie (@lananodinmckienzie)

Dalam Instagramnya, Lana memuatnaik sebuah video yang memaparkan orang ramai masih keluar bersiar-siar dan berniaga di tepi jallan. Menurut Lana, mereka seolah-olahtidak hormat terhadapa undang-undang negara.

“Macam video ni. Dah kerajaan suruh tutup masih lagi nak menjual. Rasanya memang tidak hormat langsung undang-undnag agaknya. Patutnya tangkap je terus orang yang degil ni! “- katanya

Tambah Lana, sikap sebegini sebenarnya sebagai penyumbang kepada kenaikan kes COVID19 setiap hari.

“Tak hairan la kalau tiba-tiba dalam sehari kes kat malaysia tetiba naik beratus atau beribu pasal semua degil atau bebal, bodoh pun ada! Jangan sampai kerajaan Lock Korang macam di China, welding terus pintu umah baru tau!!! DUDUK JE KAT UMAH!!!

Lana menyarankan supaya orang ramai duduk di rumah dan melakukan perkara-perkara yang berfaedah untuk seisi keluarga.

“Buat la la apa yang patut kat rumah, kemas rumah ke masak ke cuba resepi2 yang aku dah upload dalam video ke banyak lagi kat media social sekarang.

“Jangn jadi alasan bosan la duduk rumah nak keluar jalan-jalan. Kalau ko je kena tak pe la kalau hinggap kat budak ke bayi ke tak ke kesian?? Jadi duduk diam-diam kat rumah layan filem yang ada sudah”

Menurut Lana, dia bimbang jika Malaysia akan berdepan dengan gelombang tsunami ke-3 untuk covid-19.

“Keputusan semua kat tangan anda. Ingat orang lain juga jangan penting diri sendiri. Kesian kakitangan yang di hospital kalau jadi kes macam di China sampai semua orang tak tidur buat kerja just nak rawat orang bagi pulih!!!

Mengakhiri penulisannya, Lana meluahkan rasa sedih melihat kerajaan melaksanakan perintah Kawalan Pergerakan.

“Masih ramai yang ingkar. Negara lain sekurang-kurangnya dengar kata. Orang kita je tak reti bak belajar dengar cakap!”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Vanessa Hudgens Mengaku Tak Sensitif Mengenai COVID-19!

Gara-gara kenyataan yang dikeluarkannya, pelakon dan penyanyi Vanessa Hudgens teruk dikecam netizen selepas dia dikatakan tidak peka dan sensitif dengan keadaan sekeliling berhubung wabak Covid-19 yang sedang menular di seluruh dunia.

Dalam kenyataannya itu, Vanessa berkata kematian merupakan sesuatu yang tidak dapat dielakkann namun dalam masa yang sama dia memahami dan menghormati keadaan negara yang mengalami wabak Covid-19.

Vanessa Hudgens was doing great when she was just moaning.

Also “it’s a virus, I get it, I respect it” is sending me. pic.twitter.com/R6gILcEdjk

— Salim (Popstar ⭐) (@adidasspapurse) March 18, 2020

“Saya minta maaf, tapi ia adalah virus, saya faham dan hormati tapi dalam pada masa yang sama jika semua orang faham.

Ya, orang akan mati. Memang dahsyat tapi ia tidak dapat dielakkan,” katanya menerusi siaran langsung Instagram Live baru-baru ini

Bagaimanapun, selepas menerima pelbagai komen teguran daripada peminat pelantun Come Back To Me itu tampil membuat permohonan maaf menerusi media sosialnya dan akui tidak sensitif dengan isu tersebut.

— Vanessa Hudgens (@VanessaHudgens) March 17, 2020

Sebagai rekod, dua bintang Hollywood Idris Elba dan Tom Hanks telah dilaporkan positif Wabak COVID-19.


COVID-19 : Kempen Melawat Malaysia 2020 Dibatalkan

Menerusi edaran kepada pihak media, berhubung dengan Perintah Kawalan Pergerakan bagi mencegah penularan wabak COVID-19, Kementerian Pelancongan, Seni dan Budaya (MOTAC) telah mengambil beberapa langkah pencegahan.

Antaranya adalah pembatalan Kempen Melawat Malaysia 2020 (VM2020). Menerusi kenyataan dari Menteri Pelancongan, Seni dan Budaya Dato’ Sri Hajah Nancy Shukri, kempen ini dibatalkan serta merta kerana memberi kesan serta menjejaskan sektor pelancongan di Malaysia dan dunia.

Dalam perkembangan lain, mengenai penetapan semua hotel(premis penginapan pelancong )dibenarkan untuk beroperasi secara minimum. Namun, kesemua tetamu premis penginapan pelancong hendaklah berada di dalam bilik penginapan mengikut tempoh kuarantin berkenaan dan tempahan sajian hendaklah dibuat secara room service.Proses pendaftaran tetamu (check-in) ke premis penginapan pelancong bagi tempoh perintah berkenaan adalah dibenarkan, tetapi dalam skala yang kecil dan diterhadkan.

Bagi tetamu premis penginapan pelancong yang terpaksa memanjangkan tempoh penginapan sepanjang perintah ini berkuatkuasa, mereka bolehlah mendaftar masuk ke premis penginapan pelancongan yang bersesuaian dengan bajet masing-masing. Walau bagaimanapun, pelancong domestik baharu yang ingin mendaftar masuk ke premis penginapan pelancong adalah tidak dibenarkan.


Menyentuh Hati! Noah Sinclair Imamkan Solat Bersama Foto Bapanya

Pemergian seorang pelakon berbakat, Ashraf Sinclair pada 18 Februari 2020, pastinya masih meninggalkan kesedihan yang mendalam, terutama bagi isterinya, Bunga Citra Lestari dan anak mereka, Noah Sinclair.

Walaupun dia telah memulakan kehidupan seperti biasa, wanita yang lebih mesra dipanggil BCL masih mengenakan pakaian hitam, sebagai tanda bahawa dia masih berkabung.

Sekiranya anda membuat tinjauan ke akaun Instagram @bclsinclair, semenjak pemergian suaminya, dia belum lagi memuat naik apa-apa lagi foto.

Bagaimanapun, walaupun BCL masih belum aktif di media sosial, beberapa akaun fanbase BCL agak aktif dalam memuatkan gambar BCL atau anak tunggalnya, Noah Sinclair.

Baru-baru ini salah satu akaun fanbase BCL, memuat foto Noah ketika dia sedang mengimamkan solat di rumah bersama salah seorang kawannya.

Lebih meyentuh hati, ternyata Noah menunaikan solat di depan bingkai gambar arwah bapanya. Gambar ini sekaligus menerima banyak komen positif daripada netizen. Ramai yang tersentuh tersentuh ramai juga memuji  perilaku Noah dan berdoa agar dia menjadi anak yang soleh.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Senarai 10 Bintang Hollywood Positif COVID-19 Setakat Ini

Sehingga artikel ini ditulis, COVID-19 telah menjangkiti sekurang-kurangnya 245,913 orang di seluruh dunia. Bukan orang biasa sahaja yang dijangkiti virus ini malah ramai selebriti, seperti atlet dan artis, di berbagai negara telah disahkan positif COVID-19.

Berikut 10 Artis Hollywood yang telah disahkan positif COVID-19, namun ada diantara mereka sudah kembali sembuh dari virus tersebut.

Pelakon terkenal Hollywood, Tom Hanks mengakui dia positif COVID-19. Melalui akaun Twitter rasminya, pelakon ini mengakui bahawa dia dan isterinya, Rita Wilson positif mendapat coronavirus semasa berada di Australia.

Tom Hanks diketahui berada di Australia kerana penggambaran filem terbarunya yang berjudul Elvis Presley.

Rita Wilson menjadi selebriti wanita pertama yang diuji positif COVID-19. Berita itu disampaikan oleh suaminya, Tom Hanks, menerusi akaun Instagramnya, Khamis (12/3). Rita dan Tom memang sedang melancong ke Australia. Pelakon berusia 63 tahun itu menemani isteri tercinta untuk tampil di Sydney Opera House.

A post shared by Olga Kurylenko (@olgakurylenkoofficial)

Selepas Tom Hanks, Olga Kurylenko menjadi selebriti seterusnya terkena jangkitan COVID-19. Melalui akaun Instagramnya, Olga memberitahunya dia mengasingkan dirinya selepas disahkan positif COVID-19.

Bond Girl dalam siri Quantum of Solace dalam muat naiknya menulis bahawa dia positif dijangkiti virus Corona selepas melakukan ujian. Dia menjelaskan jika minggu lalu merasakan demam dan keletihan.

Pelakon Hollywood Idris Elba membuat pengumuman mengejutkan pada hari Isnin (16/3) menerusi akaun media sosialnya. Pelakon berusia 47 tahun itu mengatakan bahawa dia positifCovid-19.

Anehnya, Idris Elba tidak mengalami simptom namun dia telah menguarantinkan dirinya di rumah selama 14 hari.

Bintang “Frozen 2” Rachel Matthews diuji positif Covid-19. Pemegang watak Honeymaren dalam filem “Frozen 2” kemudian mendedahkan  terkena jangkitan COVID-19 pada Instagram peribadinya pada hari Isnin (16/3) .

A post shared by Daniel Dae Kim (@danieldaekim)

Pelakon Daniel Dae Kim mengesahkan dia positif Covid-19. Berita ini diumumkan melalui Instagramnya, Khamis, (19/3).

Bintang filem Netflix Always Be My Maybe berkata dia tidak mengalami apa-apa gejala. Tetapi apabila dia tiba di Hawaii, dia merasakan tekaknya gatalnya. Sebelum akhirnya dia mengalami gejala seperti sesa nafask, sakit badan, hingga demam.

Producer muzik untuk beberapa artis terkenal di dunia, Andrew Watt diuji positif COVID-19. Beliau yang telahmendedahkan semua ini melalui akaun Instagramnya.

Watt berkata, kira-kira 12 hari yang lalu dia merasakan ada sesuatu yang tak kena dengan tubuhnya. Dia tidak boleh bangun dari tempat tidurnya dan demam. Kemudian, dia diberi ubat untuk melegakan demam. Tetapi, apa yang berlaku ialah dia berasa sejuk dan demamnya tidak reda.

A post shared by Kristofer Hivju (@khivju)

Kristofer Hivju, pemegang watak Tormund dalam Game of Thrones (GoT) positif COVID-19  selepas menjalani ujian. Pelakon ini mendedahkan hal ini melalui muat naik Instagram. Dia mendedahkan, kini menjalankan kuarantin diri bersama keluarganya di Norway

Huvju menulis, dia hanya merasakan gejala ringan seperti demam. Dia kemudian merayu kepada orang ramai untuk berhati-hati kerana mungkin terdapat risiko yang tinggi jika terdedah kepada virus itu boleh membawa maut.

Seorang lagi bintang Game of Thrones, juga positif COVID-19. Selepas Kristofer Hivju, kini pelakon Indira Varma yang mengesahkan dijangkiti virus Covid-19. Hivju memberitahu peminat bahawa dia hanya mengalami gejala ringan selsema, dan Hivju dan keluarganya berada dalam keadaan baik pada masa ini.

Seorang penyanyi terkenal, Charlotte Lawrence, positif COVID-19. Dia mengetahui akan hal itu selepas melakukan ujian.

Penyanyi, yang berasal dari Los Angeles itu juga memberi jaminan kepada peminat bahawa keadaannya baik-baik saja. Dalam sebuah posting di akaun Instagram peribadinya, Lawrence berkata bahawa dia telah diuji positif untuk COVID-19 oleh doktor beberapa waktu lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lucu! 13 Lokasi Dengan Nama Yang Pelik Di Malaysia

Mesti ramai yang tidak tahu bahawa negara kita terdapat pelbagai  nama tempat yang pelik dan unik. Nama tempat yang ingin kami kongsikan kali ini memang benar-benar wujud di Malaysia. Dengar macam pelik tapi benar.

Walaupun Kampung Bogel yang terletak dia Kampung La, Hulu Besut telahpun ditukar nama dengan panggilan Kampung Beliku sejak 20 tahun lalu, tetapi penduduk sekitar masih lagi senang dengan memanggil nama Kampung Bogel.

Peneroka asal Kampung Bogel, Jusoh Mamat 78 berkata, nama Kampung Bogel sudah dikenali sejak zaman sebelum merdeka lagi. Namun dia tidak pasti mengapa kampung itu dikenali dengan nama itu kerana nama tersebut dipanggil sejak zaman arwah nenek moyangnya lagi.

Barak Rabit ialah sebuah pekan kecil di daerah Hilir Perak yang terletak berhampiran  bandar Teluk Intan, Perak. Batak Rabit diberi nama sempena tentera upahan yang datang dari Daerah Batak Sumatera yang dibawa oleh Raja Laut semasa perang saudara Selangor sekitar tahun 1868 hingga 1874.

Batak Rabit kini merupakan sebuah perkampungan nelayan kecil yang menjadi syurga udang galah yang rata-ratanya didominasi oleh kaum Batak Melayu yang asalnya dari Batak Sumatera.

Kampung ini dinamakan Dada Kering keranatanah yang telah dilombong dan terbengkalai. Semenjak penutupan lombong, tapak-tapak perlombongan telah dipenuhi dengan air dan bertukar menjadi ladang air segar.

Kampung ini juga pernah menjadi lombong emas secara literal tetapi deposit emas dan rizab telah lama habis dan lombong telahpun ditutup.

Perkampungan ini dibuka kira-kira 30 tahun yang lalu dan dulu ianya dikenali sebagai Rancangan Tanah Pemuda Kampung Sungai Lenek yang terletak 60km dari bandar Segamat.

Nama Desa Temu Jodoh diberi sempena majlis perkahwinan secara serentak yang membabitkan 24 pasangan yang kebanyakannya adalah peserta Rancangan Tanah Muda kelolaan kerajaan negeri Johor.

Ada sebuah kisah yang menceritakan, terdapat 2 orang pedagang datang ke surau yang terletak di tepi tebing pengkalan dan mendapati imam sedang kusyuk menghafal Al-Quran. Para pedagang itu kemudiannya difahamkan memberitahu imam itu yang mereka sedang lapar tetapi imam itu terus ‘laper’ (menghafal) Al-Quran.

Seorang jurutera Inggeris, D.W Grehan, sering datang ke kampung ini dan berkesempatan menghadiri beberapa majlis keramaian pada setiap tahun. D.W Grehan sungguh tertarik dengan cara hidup penduduk kampung ini dan aktiviti yang dijalankan. Beliau kemudian mencadangkan kampung ini dengan nama Kampung Seronok dalam tahun 1946 dan dipersetujui oleh orang kampung.

Kampung Baru Jumpa terletak kira-kira 25km dari Pekan Tenom yang sebahagian besarnya dihuni oleh masyarakat etnik Lundayeh, kini merupakan sebuah kampung yang maju dan menjadi kampung contoh dan terkenal dengan hasil pertanian seperti padi, koko dan getah.

Mengikut cerita orang-orang tua, penduduk di sini pada zaman tersebut tinggal di beberapa penempatan secara berkelompok, di pinggir tanah gersang yang terbentang luas, berpasir, tidak sesuai untuk tujuan bercucuk tanam dan sukar untuk mendapatkan sumber air.

Tanah gersang yang tidak bernama itu sekadar disebut ‘ di atas itu’ atau ‘atas tu’ sahaja. Lama kelamaan ia telah menjadi bahan percakapan dan akhirnya panggilan ‘ATAS TU’ atau ‘ATAS ITU’ disebut dengan ‘Atas Tol’ pada 1924 semasa penasihat British yang pertama iaitu Humpreys memperkenalkan sistem daerah buat pertama kalinya.

Mengikut seorang pegawai Inggeris bernama George Maxwell, dia menyambut tempat tersebut sebagai Mambang Di Awan kerana tempat berkenaan terdapat seorang mambang atau bidadari yang turun dari Gunung Bujang Melaka.

Ada juga yang mengatakan ia bermula dengan sekumpulan pelombong bijih timah yang telah bekerja keras sepanjang hari dan apabila mereka berehat, mereka ternampak bidadari di awan    kerana keletihan mereka. Oleh itu, dapat disimpulkan bahawa nama Batang Tonggang kemudian menjadi Mambang Di Awan.

Riwayat menceritakan bahawa terdapat seorang raja bernama Raja Sulaiman telah lalu di tempat ini dengan sekumpulan lelaki dan juga gajah. Semut yang takut busut mereka akan dimusnahkan oleh kumpulan itu, menangis simpati dan didengari oleh Raja Sulaiman. Beliau kemudian memberi amaran kepada rombongannya agar tidak memusnahkan busut tersebut.

Di Dun Kota dalam Parlimen Rembau terdapat satu tempat yang diberi nama Kampung Penajis. Menurut sejarah nama asal kampung ini ialah Kampung Penajuh bersempena nama peneroka kampung ini iaitu Datuk Najuh.

Ia turut dikenali dengan nama Kampung Penajeh. Dalam bahasa Sanskrit, ‘ Tajeh’ yang  berasal dari suku kata ‘Taj’ yang bermaksud mahkota. Berkemungkinan juga ‘Penajeh’ bermaksud orang yang memakai mahkota atau orang yang dimahkotakan (ditabalkan).

Batang Melaka ialah sebuah mukim dalam daerah Jasin dan sebahagian lagi di daerah Tampin, Negeri Sembilan dimana terdapat papan tanda memasuki negeri Melaka / Negeri Sembilan. Pekan ini boleh dikatakan seperti pekan koboi yang masih lagi tidak banyak berubah sejak dari tahun 1960’an.

Jika anda sedang memandu di jalan raya sepanjang 350km yang sunyi jalan antara jalan Kota Kinabalu dan Sandakan, jangan terkejut apabila melihat papan tanda Jalan Microwave Stn KM 177 kerana ia merupakan papan tanda untuk ditertawakan. Jalan ini diberi nama Jalan Microwave kerana ia menghala ke menara komunikasi yang terletak di sebuah bukit yang berhampiran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hampir Tak Kenal! Raja Ilya Dituduh Buat Pembedahan Plastik?

Baru-baru ini pelakon cantik dan jelita Raja Ilya menjadi tumpuan peminatnya. Sentiasa kelihatan muda dan menawan, tiba-tiba isteri kepada ahli perniagaan, Trent Garrett ini dituduh melakukan pembedahan plastik.

Sebabnya, penyanyi ini memuatkan video penampilan dirinya yang ternyata sedikit berbeza dari sebelumnya.

Ilya memuat naik video di akaun Instagramnya untuk mengajak rakyat untuk bersatu untuk menyokong kerajaan dalam pelaksaan Perintah Kawalan Pergerakan bagi mencegah dari virus COVID-19.

Dalam foto, Ilya dilihat dengan memakai t-shirt hitam dan rambut terurai

Namun muatnaik video ini dibanjiri komen yang menuduhnya melakukan pembedahan plastik kerana wajahnya terlihat berbeza.

Walaubagaimanapun, Ilya manafikan dakwaan tersebut. Dia memberi penjelasan bahawa perbezaan pada dirinya berkemungkinan kerana berat badannya yang menurun.

Tambahnya lagi, teknik solekan dan aplikasi dalam telefon pintar yang digunakan telah membuatkan penampilannya lebih cantik.


Sempat Main Bola Sepak! Iko Uwais Tak Bimbang Dengan COVID-19. Ini Alasannya!!

Ketika semua orang taat terhadap perintah untuk  mengamalkan langkah Social Distancing pelakon Hollywood berasal dari Indonesia, Iko Uwais masih menjalani aktiviti harian seperti biasa dengan bermain bola sepak.

Iko Uwais yang memiliki 1 Juta  pengikut di Instagram pengikut dilihat bermain bola sepak  pada hari Rabu lepas (18/3). Di ruangan komen, rata-rata netizen kurang senang dengan aktivitinya ini.

Seperti yang dilaporkan oleh Liputan6, Rabu (18/3), Iko ditanya mengenai apa pencegahan yang dilakukan terhadap COVID19, Iko Uwais mengaku menyerah diri kepada Tuhan.

“Lahaula Wala Quwata Illa Billah Hil Aliyil ‘Azim (Tidak ada kekuatan dan upaya melainkan dengan kuasa Allah, Yang Maha Besar), itu sahaja,” kata Iko.

Walau bagaimanapun, Iko berkata bahawa itu tidak bermakna ia tidak membatasi pergaulan ketika COVID-19 sedang merebak di seluruh negara.

“Yang penting saya ikhtiar, bukan tanpa kawalan. Tetap jaga-jaga, mana yang sesuai saya akan lakukannya” lanjutnya.

Iko mengaku ramai yang mempersoalkan dia masih bermain bola sepak di saat orang ramai bimbangdengan COVID19.

“Memang ramai yang bertanya, tapi beginilah, masing-masing ada dengan ketentuan-Nya, hanya aqidah, jika diberi kesihatan yang baik, insyaallah, sehat,” kata Iko.

Lagipun, kata pelakon ‘The Raid’ ini memang bukan senang dapat berjumpa dengan kawan-kawannya.

Oleh itu, apabila ada kesempatan masa dapat bertemu kawan lama, mereka menghabiskan waktu bermain bola sepak.

“Saya berkumpul dengan sahabat lama yang boleh dikira dengan jari, inilah yang saya telah merancang sebelum pulang dari Jepun,” katanya Iko.

Menurutnya, dia sentiasa berfikiran positif dalam menangani apa-apa saja permasalahan termasuk isu COVID19.

“Positif saja, InsyaAllah, tidak ada masalah, jika fikir negatif, kita akan panik. Jangankan di luar rumah, di dalam rumah saja malah jadi sakit, sakit kerana memikir nanti,” lanjut Iko Uwais.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Curahan Hati Pertama Bunga Citra Lestari Selepas 34 Hari Pemergian Ashraf

Kesedihan masih menyelubungi Bunga Citra Lestari atau mesra dipanggil BCL selepas pemergian Ashraf Sinclair untuk selamanya pada 18 Februari 2020 lalu.

Tidak mudah bagi BCL untuk bangkit. Dia sentiasa menitiskan air mata  setiap kali dia menyanyi di hadapan penonton.

Selepas 34 hari berlalu, pada hari ulang tahun ke-37 yang jatuh pada hari ini, Ahad (22/3), BBCL akhirnya meluahkan isi hati di Insta Story  peribadinya.

Kata BCL, bukan perjalanan mudah baginya untuk hidup tanpa Ashraf. Tetapi dia terus mencuba dan berjuang demi anaknya yang tercinta.

“Ini bukan perjalanan mudah tetapi sedikit demi sedikit saya cuba bangkit dan berjalan,” kata BCL

Namun pada  sempena hari ulang tahun kelahirannya, dia memutuskan untuk berkongsi perasaannya kepada peminat selepas 34 hari pemergian suami.

“Saya ingin mengucapkan terima kasih kerana semua ucapan dan cinta diberikan kepada saya, saya diberkati, dikelilingi oleh keluarga, kawan, peminat, dan semua orang yang mengasihi saya, yang sentiasa memberi sokongan,” kata BCL.

Ketika seluruh dunia memerangi wabak COVID19, Bunga turut menasihati peminatnya supaya menjaga kesihatan dan duduk di rumah supaya tidak terdedah dengan risiko COVID19.

“saya meminta anda  mendoakan untuk Ashraf dan juga berdoa agar kita semua sentiasa dilindungi dari bahaya. Tetap selamat semua orang, dan tinggal di rumah. Mari kita saling menjaga. Saya sayang kamu, “tulis BCL.”- nasihatnya


Filem Animasi “Tangled” Sudah Meramal COVID19 Sejak 10 Tahun Lalu

Wabak virus corona (COVID-19) kini menjadi musuh utama yang menakutkan di seluruh dunia. Malah, bukan sahaja menjangkiti orang biasa, wabak yang berasal dari Wuhan juga menjejaskan beberapa ahli kerajaan dan selebriti terkenal di dunia.

Ketika orang ramai diharuskan untuk duduk di rumah, nampaknya rajin yang membongkar fakta-fakta yang menarik untuk diterokai. Antaranya, dari filem animasi Disney pada tahun 2010, “Tangled”, di mana filem ini telah meramalkan wujudnya virus corona ini.

“Tangled adalah filem Disney yang menceritakan kisah seorang gadis yang dikuarantin dari kerajaan bernama Corona,” tulis salah satu peminat.

“Saya melihat Tangled dan saya tidak percaya Rapunzel mengamalkan ‘Social Distancing Dari Pekan Corona,” kata seorang lagi.

Untuk maklumat tambahan, filem animasi “Tangled” telah meraih kejayaan besar dan mencatatkan USD 592 juta di seluruh dunia, dan kemudiannya berkembang dalam bentuk siri dan filem 2D seperti “Tangled Ever After” dan “Tangled The Series”.


COVID-19: Neelofa Kongsi Saat-saat Getir Situasi ‘Lockdown’ di Milan, Italy

Pujian harus dibeikan kepada rakyat Malaysia yang akur dengan perintah kerajaan untuk tinggal di rumah sehingga 31 Mac. Sementara itu, beberapa selebriti popular mengambil langkah untuk mengajak peminatnya membuat aktiviti bersama.

Pengacara dan usahawan, Neelofa baru-baru ini mengadakan sesi Instagram Live yang dipanggil “Berseorang Bersama” dengan Nora Danish.

Neelofa sempat menceritakan situasi yang menakutkan di Milan, Itali, iaitu sebelum negara itu menerima arahan ‘lockdown’ pada akhir Februari.

Neelofa mengimbau kembali, apabila dia dan pasukannya dimaklumkan bahawa Minggu Fashion Milan 2020 dibatalkan.

“Pada 23 Februari itu, sebuah pertunjukan fesyen terakhir yang diadakan di bandar sebelum saya pergi ke Paris. Pada masa itu, jam 4:30 petang dan saya sedang bersiap untuk parti Michael Kors yang dijadualkan pada jam 6 petang. Bagaimanapun, kami menerima mesej yang mengatakan bahawa acara tersebut telah dibatalkan, ” kata Neelofa dalam perbualan itu.

“Ia agak mengejutkan kerana sebelum itu, orang ramai keluar seperti biasa. Malah tempat-tempat pelancongan tempatan penuh sesak. Malah tiada siapa yang bercakap mengenai wabak Covid-19, seolah-olah  tiada apa yang berlaku. ”

“Jadi, kami memutuskan untuk menginap di hotel dan kami tidak sempat untuk membawa makanan. Sebaliknya, kami mengambil masa untuk mengemas barang-barang kami untuk pergi ke Paris pada keesokan harinya. Sebaik sahaja saya tiba di bandar, saya menerima berita mengenai ‘lockdown’ di Milan. Syukurlah, kami dapat melarikan diri. Jika tidak, kami akan terkandas di tempat itu, “kata Lofa.

Di kesempatan itu, Neelofa menggesa orang ramai untuk sentiasa mengikuti peraturan dan arahan yang dilaksanakan oleh kerajaan.

“Di Malaysia, kita mengambil langkah demi langkah untuk mencegah wabak ini. Tidak seperti Itali, penduduk tempatan menerima arahan terus dalam kadar segera”-kata Lofa.

“Mereka berjuang untuk mencegah apa yang telah berlaku. Tetapi mereka tidak mempunyai pilihan tetapi tetap mengikut arahan. Jadi, kita perlu belajar daripada mereka dan hadapi dengan lebih tenang, yang saya percaya masih kurang kesedaran di kalangan rakyat Malaysia pada hari ini.

Semalam (21/3), Astro Gempak melaporkan bahawa anak kepada sepupu Neelofa disahkan positif COVID-19.Perkara itu dimaklumkan Neelofa menerusi satu entri di Instagram Story miliknya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Diam Bukan Kalah”- Alha Alfa Beri Peringatan Kepada Bekas Isteri & Netizen

Setelah khabar angin mengatakan rumah tangganya berantakan, usahawan kosmetik Datuk Alha Alfa mengesahkan dia dan Noor Azlin Ismail  bukan lagi suami isteri. Berita ini dimaklumkan menerusi Instagram peribadi Alha sebentar tadi.

Dalam posting berbeza, Alha menerusi Instagramnya meluahkan apa yang terbuku di hati setelah terpaksa melepaskan isteri di usia perkahwinan mereka menginjak 6 bulan.

“Kepada netizen, cakap lah selagi mampu, fitnah dan kutuk la saya selagi daya. Kepada ex-wife,,saya diam dan berhenti disini bukan maksud saya kalah.

“Cukuplah niat saya nak bagitahu orang yang awak bukan lagi isteri saya, jadi tidaklah terbatas lagi perjalanan hidup awak, biar saya terima semua ini. Orang akan mengata saya macam-macam tapi Allah ada. Semoga awak dapat pengganti yang baik. Aminnn.”

Menurut usahawan ini, segala yang berlaku adalah ketentuan Allah. Menerusi Instastory, Alha meluahkan isi hati tentang salah faham orang tertentu mengenai kerjayanya sebagai jurusolek.

Walaubagaimanapun, Alha tidak mendedahkan secara terperinci mengenai punca perceraian, namun dia memberi gambaran bahawa penerimaan bekas isteri terhadap kerjayanya berubah selepas mereka berkahwin.

Situasi itu secara tidak langsung menyebabkan mereka sering berlaku perselisihan faham.


“Buat Semua Rakyat Malaysia & Dunia”- 11 Selebriti Bergabung Dalam Lagu Gemilang

Tanpa segala pertemuan dan menyahut seruan kerajaan untuk duduk di rumah, 11 selebriti ini telah bekerjasama dalam sebuah projek kesedaran yang diterajui oleh penyanyi Nourul Depp.

Menerusi laman Instagram nya, Nourul telah menghasilkan sebuah video kompilasi nyanyian dari selebriti dan juga wakil-wakil NGO yang mendendangkan lagu nyanyian Ratu Rock Ella berjudul Gemilang. Lebih manis bukan sahaja Nourul, malah penyanyi-penyanyi terkenal tanah air seperti Ella, Datuk Seri Siti Nurhaliza, Ning Baizura dan ramai lagi turut bersama-sama berkolaborasi.

A post shared by N O U R U L (@nouruldepp)

Menurut Nourul, usaha daripada dia dan rakan-rakan selebriti ini adalah sedikit sebanyak sebagai tanda semangat buat mereka yang bekerja keras dan menyelamatkan orang ramai daripada wabak pandemik COVID-19 yang kini melanda seluruh dunia termasuk Malaysia.

Rata-rata pengikut Nourul mengucapkan terima kasih serta turut berbangga dengan dengan kerjasama selebriti-selebriti ini dalam berkongsi kesedaran buat masyarakat di luar sana. Buat para petugas, terima kasih!


Ahli Keluarga Neelofa & Muaz Kool FM Antara Mangsa COVID-19

Ketika ini, angka bilangan jumlah mangsa yang disahkan positif COVID-19 semakin meningkat dan orang ramai dinasihatkan untuk terus berada di dalam rumah sehingga 31 Mac 2020.

Ini berikutan bagi mengelakkan wabak ini terus berjangkit kepada orang lain sama seperti apa yang terjadi kepada anak kepada sepupu selebriti popular Neelofa, Noor Cahaya.

Menerusi laman Instagram nya, Noor Cahaya mendedahkan anaknya, Noor Sameera Mohd. Nazlee,7 bulan telah disahkan positif COVID-19 selepas mempunyai kontak rapat dengan ahli keluarga yang baru pulang dari luar negara.

A post shared by NoorCahaya (@missnoorcahaya)

Dikhabarkan Noor Sameera merupakan mangsa termuda wabak itu di Brunei.Dalam pada itu, Neelofa menerusi laman Insta-story nya turut meminta orang ramai mendoakan anak kepada sepupunya itu.

Dalam perkembangan lain, suasana sedih menyelubungi keluarga pengacara dan penyampai radio Kool FM, Muaz yang mana bapa saudaranya telah meninggal dunia akibat COVID-19.

Berita itu turut dikongsi di Twitter rasmi Kementerian Kesihatan Malaysia, @KKMPutrajaya yang mana Allahyarham Idris b Atan merupakan kematian ke-7 dicatatkan pada 21 Mac lalu.

A post shared by MuazMohamed (@heymuazkoolfm)

Kongsi Muaz, perkara yang paling ditakutinya telah terjadi. Di kesempatan itu, dia turut mendoakan agar roh Allahyarham ditempatkan dikalangan orang beriman selain akui keluarganya masih terkejut dengan apa yang berlaku.Salam takziah dari kami di Murai.my.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lihat Ucapan Hari Lahir Mengharukan Dari Yuna & Suami Buat BCL

Biarpun abang tersayang, Allahyarham Ashraf Sinclair sudah pergi buat selama-lamanya, namun itu tidak memutuskan hubungan silaturrahim antara Bunga Citra Lestari (BCL) dan keluarga suaminya.

Bersempena ulangtahun kelahiran BCL, abang kepada Arwah Ashraf, Adam Sinclair telah berkongsi satu ucapan khas buat adik iparnya. Kongsi Adam, dia tidak sedar hubungan mereka terlalu rapat antara satu sama lain biarpun saling mengenali dalam jarak masa yang singkat.

A post shared by Adam Sinclair (@adamyousofunny)

“Happy birthday Unge. Terlalu pantas kita rapat sehinggakan saya terlupa begitu singkat kita mengenali antara satu sama lain.

“Betapa banyaknya kita lalui saat-saat gembira, perbualan yang hebat, ketawa yang menyeronokkan dan betapa saya gembira setiap kali kita bertemu,”

Lebih manis, isteri Adam yang juga penyanyi popular Yuna juga menitipkan sesuatu yang istimewa kepada BCL. Berkongsi gambar ‘photobomb’ bersama, menurut Yuna, dia berasa terkilan kerana tidak dapat bertemu dengan BCL untuk memberikan satu pelukan namun dia berjanji akan bertemu dan luangkan masa bersama.

Di akhir ucapannya, Yuna turut memberithu bahawa dia begitu menyayangi adik iparnya itu.

Terdahulu, selepas 34 hari berlalu, pada hari ulang tahun ke-37 emalam Ahad (22/3), BCL akhirnya meluahkan sesuatu pada Insta Story miliknya.

Dedah BCL bukan perjalanan mudah baginya untuk hidup tanpa Ashraf namun dia akan terus mencuba dan berjuang demi anaknya yang tercinta, Noah Aidan Sinclair.


‘Wujud Ke Bahagia, Bila Suami Tak Kerja?”- Alha Alfa Nafi Abaikan Bekas Isteri

Susulan dari berita mengejutkan mengenai kes perceraian Datuk Alha Alfa dan  Noor Azlin Ismail, semalam usahawan dan jurusolek ini meluahkan isi hati yang terbuku di Instagramnya.

Luahan itu menggambarkan permasalahan yang berlaku dalam rumahtangganya sebelum memutuskan untuk bercerai.

Dalam salah satu kenyataannya di Instagram, Alha ada memaklumkan bahawa bekas isterinya seperti tidak boleh menerima pekerjaan dan kehidupannya saat ini. Alha berkata, bekas isterinya sentiasa rasa cemburu dan tidak puas hati.

Walaubagaimanapun, menerusi Insta Storynya, Alha menjelaskan bagaimana dia memberi keutamaan kepada kerjayanya demi memastikan orang tersayang tidak terhimpit dengan kesusahan. Namun Kerja keras ini telah disalah erti oleh masyarakat sekeliling.

“Saya kerja keras untuk semua ini, tak kira siang dan malam. Kalau tak kerja kuat mana nak dapat duit betul tak?”- tulisnya

Alha menolak persepsi masyarakat yang mengatakan bahawa harta tidak menjamin kebahagiaan.

“Lepas tu orang cakap, tak semua orang nak harta, nak bahagia dah cukup. Wujud ke bahagia bila suami tak bekerja? Tak ke akan berlaku pergaduhan?” tulisnya

Alha menjelaskan dia tidak bermaksud untuk membuka aib sesiapa, namun dia terpaksa menjelaskan secara terperinci gara-gara dakwaan netizen yang tak masuk akal terhadap rumahtangganya.

Alha turut menjawab tuduhan masyarakat yang mendakwa mengabaikan isteri malah tidak menawarkan kerja kepada isteri, ini jawapan yang diberikan;

Bagaimanapun, Alha atau nama sebenarnya, Abdul Al-Halim Mohd Al Fadzil, 32, meluahkan rasa kecewa dengan kata-kata fitnah yang dilemparkan malah meletakkan segala kesalahan kepadanya.

Alha dan pasangan, Noor Azlin, 24, mendirikan rumah tangga pada 28 September lalu selepas mengikat tali pertunangan selama setahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


COVID-19 : Wonder Woman 1984 Mungkin Ditayangkan Secara ‘Online’

Jika sebelum ini pihak Marvel dan Disney telah mengumumkan penangguhan tayangan beberapa filem utama mereka pada tahun ini, pihak Warner Bros juga turut membuat langkah yang sama gara-gara wabak COVID-19 yang melanda seluruh dunia.

Namun khabar angin yang kini tular turut menggemparkan peminat yang mana dikhabarkan pihak Warner Bros mungkin akan melancarkan filem terbesar mereka tahun ini, Wonder Woman 1984 secara atas talian untuk tontonan peminat. Berita ini disampaikan oleh pengerusi syarikat perfileman tersebut Toby Emmerich yang sedang mempertimbangkan cadangan itu.

Terdahulu, sekual bagi filem adiwira wanita pertama DC ini dijangka tayangannya pada 4 Jun 2020. Namun sekiranya wabak berbahaya itu masih lagi berterusan, pihak Warner Bros barangkali akan meneruskan cadangan tersebut sekiranya enggan menunda tayangan filem Wonder Woman sama seperti kebanyakan filem lain.


Pengguna Apple Kini Boleh Bertanya Ke Siri Tentang COVID-19

Apple baru sahaja mengumumkan perkhidmatan untuk membantu mendapatkan maklumat lanjut mengenai COVID-19 Yang terbaru, syarikat itu mendedahkan maklumat mengenai COVID-19 dalam layanan Siri.

Dengan cara ini, seperti yang dipetik daripada Engadget, Isnin (3/23/2020), pengguna peranti Apple boleh bertanya kepada Siri sama ada mereka terindikasi atau terdedah dengan penyakit COVID-19.

Kemudian, pembantu  virtual akan menjawab dengan memberikan beberapa soalan terlebih dahulu mengenai gejala-gejala yang dialami, seperti demam atau masalah pernafasan.

Kemudian, Siri akan menasihati pengguna untuk menjauhkan diri dari orang lain jika memang gejala COVID-19 mula muncul.

Sekiranya gejala mula melampau, pembantu Virtual ini juga akan meminta pengguna memanggil 911 atau memuat turun aplikasi telehealth untuk konsultansi jarak jauh.

Walau bagaimanapun, perlu diingat bahawa tidak bermakna Siri benar-benar boleh mengetahui pengguna yang terdedah kepada COVID-19

Data yang ada adalah umum, kerana ia diperolehi dari Pusat Kawalan dan Pencegahan Penyakit (CDC) dan Jabatan Kesihatan Amerika Syarikat.

Walau bagaimanapun, ciri ini hanya tersedia untuk pengguna di Amerika Syarikat. Sementara itu, pengguna di negara lain yang ingin mencuba ciri ini hanya akan diarahkan kepada maklumat rasmi dari Jabatan Kesihatan.


Dipanggil “Bodoh” Gara-gara Bercakap Pasal Duit KWSP, Fiza Frizzy Mohon Maaf

Pengacara, Fiza Frizzy memohon maaf secara terbuka kepada semua penonton di atas keterlanjuran kata semasa mengacarakan program CJ Wow Shop sebenatar tadi.

Permohonan maaf ini susulan dari dakwaan individu dan juga penonton program itu yang menganggap Fiza tidak sensitif.

Ini berikutan pengumuman Perdana Menteri, Tan Sri Muhyiddin Yassin iaitu rakyat Malaysia boleh mengeluarkan wang KWSP dari akaun 2. Berita baik ini adalah untuk membantu kewangan Rakyat Malaysia ketika pelaksanaan Perintah Kawalan Pergerakan.

Individu tersebut mengkritik tindakan Fiza dengan mengeluarkan kata-kata kesat. Ini gara-gara Fiza mengajak penonton untuk membelanja sedikit dari wang pengeluaran KWSP tersebut untuk membeli produk dari CJ Wow Shop.

Walaubagaimanapun, Fiza bersikap terbuka dengan memuatnaik kenyataan individu itu di Instagram peribadinya. Dalam kesempatan itu dia telah memohon maaf kepada semua penonton dan seluruh rakyat Malaysia atas keterlanjuran kata.

“Post ini adalah ditujukan kepada sesiapa yg menonton @tv3malaysia @cjwowshop ketika saya menjual Sincero Cordless Vacuum .

“Yang terkecil hati yg terasa hati and mungkin rasa saya kurang sensitiviti dalam keadaan seketika ini selepas Perdana Menteri mengumumkan mengenai bantuan KWSP”

“I am not going to defend myself.. I am just going to say, NAK BELI SILAKAN TAPI DH SOLD OUT”

“I grant you my PUBLIC APOLOGIES ☺ SAYA MEMOHON MAAF DI ATAS KETERLANJURAN KATA #staysafe #keepsendingyourselfies”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ahli Kumpulan Bon Jovi Disahkan Positif COVID -19

Sebelum ini industri Hollywood dikejutkan dengan khabar berita mengenai aktres James Bond Quantum Solace, Olga Kurylenko yang disahkan positif COVID-19.

Terbaru pemain keyboard kumpulan lagenda terkenal Bon Jovi, David Bryan telah mengumumkan bahawa dirinya turut positif COVID-19.Berita sedih itu dimaklumkan menerusi entri akau media sosialnya pada Sabtu yang lalu

“Saya sudah mendapat keputusan dan disahkan positif COVID-19.

“Sudah seminggu saya sakit dan rasa semakin hari semakin sihat.

“Kemudian saya telah menjalani proses kuarantin selama seminggu dan akan meneruskan lagi seminggu.

“Apabila rasa sudah sihat saya akan mendapatkan ujian sekali lagi. Sama-sama kita doakan perkara ini berakhir dengan segera,”

Dikhabarkan, beberapa minggu sebelum ini pemuzik tersebut terbabit dalam proses pembikinan sebuah teater muzikal Broadway, Diana yang mana dia bertindak selaku penulis lirik dan pengarah muzik bersama.

A post shared by David Bryan (@davidbryanmusic)

Meskipun begitu, Bryan tidak memaklumkan secara terperinci bagaimana dia dijangkiti wabak yang meragut nyawa ribuan orang di seluruh dunia. Sehingga kini , antara selebriti Hollywood yang disahkan positif COVID-19 adalah Tom Hanks, Idris Elba, Kristofer Hivju, Rachel Matthewsdan Daniel Dae Kim.


Ibu Kongsi Momen Pilu, Bunga Citra Lestari Meniup Lilin Ulang Tahun Pertama Tanpa Ashraf

Ibu Bunga Citra Lestari (BCL), Emmy Muchlis, berkongsi momen hari lahir BCL yang cukup sederhana. BCL dilihat tersenyum saat diiringi oleh Noah dan keluarganya dalam sesi meniup lilin, walaupun masih terkesan setelah pemergian Ashraf Sinclair.

Bunga Citra Lestari meraikan ulang tahun ke-37nya pada 22 Mac lalu. BCL sempat memberi ucapan yang memilukan di Instagramnya kerana ia masih berkabung dengan kematian Ashraf Sinclair.

Ibu BCL, Emmy Muchlis, kemudian memuat naik momen perayaan anak perempuannya itu. Kali ini, Emmy dan ahli keluarga lain memberikan sokongan dengan mengadakan sambutan sederhana untuk BCL.

A post shared by emmymuchlis (@emmymuchlis)

Emmy juga memohon doa  untuk anak perempuannya. Dia berharap BCL akan sentiasa gembira walaupun ketiadaan suami.

“Selamat hari jadi sayang, semoga rahmat Allah sentiasa menemani perjalanan hidup Bunga, selalu sihat dan berbahagia di dunia dan akhirat Aamiin ya robbal aamiin,” kata Emmy.

BCL kelihatan tersenyum sambil tersenyum saat meniup lilin itu. BCL dan anak lelaki nya, Noah juga dilihat yang sentiasa setia menemani ibu mereka.

A post shared by Bunga Citra Lestari (@bungacitralestari_)

Sebaliknya, netizen mengangap wajah BCL masih berduka. Walaupun tersenyum, dari wajahnya dapat dilihat dia masih kesedihan yang mendalam kerana Ashrah tidak bersamanya pada waktu ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


PUBG Mobile Bekerjasama Dengan Pelawak Tempatan Gajen Nad

Bersempena sambutan ulang tahun ke-2, PUBG Mobile telah bekerjasama dengan pelawak tempatan Gajen Nad untuk berkongsi tiga sebab mengapa dia suka permainan ini.

Tonton video di bawah ini, bagaimana Gajen menghiburkan penonton dengan lawak lucu nya untuk membincangkan hal ini.

Seperti yang diketahui, PUBG Mobile merupakan sebuah permainan yang anda boleh bermani di mana-mana saja. Malah ia membolehkan anda meluangkan lebih banyak masa bersama rakan-rakan.

Gajen dikenali secara meluas sebagai pelawak tempatan pertama berdarah kacukan Cina dan India (Chindian). Gajen dikenali kerana persembahan jenaka yang  ‘bersih’ kerana mengandungi unsur kekasaran, keagamaan atau hal seksual. Beliau sudah berkecimpung dalam dunia komedi selama tujuh tahun.

Penuntut lulusan kejuruteraan mekanikal ini meninggalkan pekerjaannya di firma guaman yang berpengkalan di Amerika dan kemudian pada pertengahan tahun 2018 , dia menyertai dunia komedi sepenuh masa.


Tidak Pakai ‘Mask’! Dr Say Shazril Dedah Dihalang Masuk Ke Pasar Raya

Pengacara yang juga selebriti media sosial terkenal, Dr Say Shazril menerusi laman Instagram nya mendedahkan kekesalan mengenai tahap kesedaran orang ramai mengenai keperluan memakai topeng muka ketika musim COVID-19.

Dedah Dr Say atau nama sebenarnya Muhammad Shazril Shaharuddin, dia telah dihalang masuk ke dalam pasaraya Village Mall, Cyberjaya baru-baru ini kerana tidak memakai topeng muka. Jelas Dr Say, Kementerian Kesihatan Malaysia (KKM) telah mengeluarkan kenyataan bahawa orang ramai tidak diwajibkan untuk memakai topeng muka.

Sebaliknya mereka yang mengendali pesakit seperti doktor dan pegawai kesihatan dan mereka yang mempunyai gejala pernafasan wajib memakainya. Dalam masa yang sama, pengacara My Doctors ini turut menegaskan kepada orang ramai untuk mengamalkan ‘social distance’ di tempat-tempat awam.

A post shared by Dr Shazril Shaharuddin (@say_shazril)

“Sebab itulah sangat dititikberatkan social distancing 1 meter tu. Tak pakai mask yang dipersoalkan padahal dalam supermarket bersardin-sardin kalian ok pulak?”

Dalam perkembangan lain, Village Grocer telah memuatnaik notis arahan terbaru di laman Instagram mereka selepas isu berkenaan menjadi topik bualan dikalangan pengikut Dr Say.

A post shared by Village Grocer (@myvillagegrocer)

Menerusi kemaskini terbaharu ini, pihak Village Grocer memberitahu bahawa mereka tidak mewajibkan pelanggan mereka untuk memakai topeng muka dan dalam masa yang sama turut mempraktikkan amalan ‘social distance’ sepanjang 1 meter antara pelanggan lain bagi mengelakkan wabak berkenaan dijangkiti.


“Insyallah, Kita Boleh Lawan COVID-19”- Shah Rukh Khan Minta Orang Ramai Bertanggungjawab

Selain di Hollywood, dalam dunia Bollywood pun sangat terkesan dengan penyebaran virus COVID19. Baru-baru ini, Raja Bollywood, Shah Rukh Khan telah memberikan pesanan dalam video posting di akaun Instagram miliknya.

A post shared by Shah Rukh Khan (@iamsrk)

SRK meyakinkan peminatnya bahawa pelaksanaan “JantaCurfew” oleh kerajaan dapat menentang penyebaran virus.

“InshaAllah #JantaCurfew akan membantu menentang penyebaran virus, walaupun kita mungkin perlu melakukan ini lagi”- katanya

Perdana Menteri (PM) India, Narendra Modi memanggilnya ‘Janta Curfew’ atau perintah berkurung sementara kerajaan menangani virus korona.

Terdahulu Dalam posting video berbeza,,Shah Rukh Khan mengajak peminatnya agar waspada terhadap COVID-19 dan mengikuti langkah-langkah pencegahan.

Aktor yang lebih mesra dipanggil SRK ini memulakan videonya dengan menjelaskan tentang COVID19 yang telah menciptakan kekecohan diseluruh dunia ini.

“Di seluruh dunia, virus korona telah mewujudkan malapetaka.”

“Pada masa yang sukar ini, jika kita semua bekerja sama, kita boleh menghentikan bahaya ini daripada kerosakan yang lebih parah,” katanya dalam video.

SRK meneruskan bahawa Mumbai kini sudah siap untuk melawan penyakit ini.

Hospital-hospital dan klinik-klinik lain, bersedia sepenuhnya untuk menangani hal ini.

“Walaupun mereka terdedah dengan risiko bahaya, para petugas dan doktor di lapangan terbang tetap memeriksa setiap pelancong yang mungkon dijangkiti.”

Ia lantas menjelaskan bagaimana langkah-langkah yang diperlukan untuk melindungi diri dari virus membawa maut ini.

“Jadi, apa yang boleh kita lakukan? Kita hanya perlu belajar menjadi sedikit bertanggungjawab.”

“Tak kira di tempat kerja atau di rumah, kita harus secara teratur membersihkan tangan.”

“Setiap kali anda perlu bersin, tutupkan hidung anda dengan lengan.”

“Jika mungkin hindari tempat keramaian untuk 15 hari ke depan,” terangnya.

Lanjut SRK, jika ada orang di sekitar mengalami gejala seperti batuk dan demam, maka jauhilah beberapa meter darinya.

“Ingat, demi keselamatan anda sendiri, bukan hanya satu tapi semua harus bertanggung jawab,” kata SRK.

Memetik laman sesewang Ministry of Health & Family Welfare India, Selasa (3/24/2020), wabak virus korona telah memasuki negara India.

Mahastra adalah negeri di India yang mempunyai kes virus Corona yang tinggi. Walaupun secara keseluruhan, setakat terdapat kira-kira 446 kes positif Covid-19 di India dengan 9 kematian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Al-Fatihah Buat Abah”- Bapa Zur Eda Meninggal Dunia

Sebentar tadi, penyanyi Zur Eda telah berkongsi satu berita sedih yang mana bapa tercinta, Mokhtar Mohd Noh, 78 telah menghembuskan nafas terakhirnya pada 6.30 pagi tadi.

Terdahulu,menerusi laman Istagram nya, Zur Eda meminta pengikut serta kenalan untuk mendoakan kesihatan bapanya yang mana sedang tenat di hospital dipercayai akibat sakit tua. Namun tidak lama kemudian, bintang Gegar Vaganza 3 itu memaklumkan bapanya sudah pergi buat selama-lamanya.

Dalam kemaskini Insta-story nya, Zur Eda berkongsi beberapa rakaman video yang menunjukkan jenazah bapanya sudah selamat dikebumikan.

A post shared by Zur Eda (@zuredamokhtarofficial)

Di kesempatan itu, pelantun Simfoni Kasih ini menitipkan doa buat arwah bapanya agar ditempatkan dikalangan orang yang beriman. Kami di Murai.my ingin mengucapkan takziah buat Zur Eda sekeluarga. Al-Fatihah (dibaca).


Tune Hotel Tawar Penginapan Percuma Buat ‘Frontliners’ Hospital Kuala Lumpur

Ketika ini, kebanyakan kakitangan perubatan negara sedang bertungkus lumus memberikan khidmat yang terbaik merawat mangsa-mangsa COVID-19.

Menghargai jasa ‘frontliners’ ini, syarikat Tune Hotel telah menawarkan penginapan percuma buat kakitangan perubatan Hospital Kuala Lumpur (HKL) untuk menginap di Tune Hotel cawangan Putra World Trade Centre (PWTC) selepas bekerja untuk tempoh jangka masa yang panjang.

Inisiatif itu dilancarkan oleh Pertubuhan ECM Libra yang disokong Ormond Group selepas simpati dengan keadaan kakitangan hospital yang terpaksa berehat di ruangan koridor hospital kerana tiada tempat untuk ditujui sebelum sambung bertugas.

Kesemua 130 buah bilik di Tune Hotel PWTC, berhampiran HKL kini tersedia bersama-sama hidangan sarapan pagi secara percuma buat semua kakitangan perubatan HKL bermula pada 24 Mac 2020 hingga 24 April 2020. Sehingga kini wabak COVID-19 di Malaysia telah meragut 15 nyawa dan 1,518 kes positif dilaporkan.


Ini 5 Lagi Resepi Untuk Peminat ‘Dalgona’ Yang Wajib Cuba

Baru-baru ini menjadi tular di laman sosial yang menunjukkan resepi minuman Dalgona Coffee yang mudah dibuat dengan menggunakan empat bahan utama iaitu Nescafe, gula, air suam dan susu segar.

Menurut laman Klook selain Dalgona Coffee ada beberapa lagi minuman yang boleh dilakukan dengan menggunakan konsep ‘Dalgona’.

Masih mengekalkan cara yang sama, Matcha Dalgona menggantikan Nescafe kepada serbuk teh hijau sebagai bahan utama.

Bahan-bahan: 1 sudu serbuk matcha, 1 putih telur, setengah cawan gula pasir, setengah cawan air, susu segar dan ais.

Cara Penyediaan: Pukul sehingga kembang putih telur. Dalam masa yang sama larutkan gula pasir didalam air suam. Setelah itu masukkan sedikit demi sedikit larutan air gula dan kacau bersama putih telur, larutan air gula dan serbuk matcha. Setelah sebati masukkan di dalam gelas yang berisi susu segar.

Kepekatan milo yang dicampur susu segar pasti membuatkan anda kembali mengenangkan zaman kecil. Betul bukan? Ini resepi Dalgona Milo yang dikongsi di halaman Klook.

Bahan-bahan: 2 sudu serbuk milo, 2 sudu gula pasir, 2 sudu air panas, susu segar dan ais.

Cara Penyediaan: Pukul sehingga kembang serbuk milo, gula pasir dan air panas. Setelah bahan bahan campuran tadi nampak likat, masukkan di dalam gelas bersama susu segar dan ais.

Pasti menarik sekiranya teh tarik menjadi dalgona teh susu bukan? Ini baru selera Malaysia. Menjadikan serbuk teh sebagai bahan utama, minuman seperti ini pasti memberikan satu standard baru kepada teh susu.

Bahan-bahan: 2 sudu serbuk teh, 2 sudu gula pasir, 2 sudu air panas, susu segar dan ais.

Cara Penyediaan: Pukul sehingga kembang serbuk teh, gula pasir dan air panas. Setelah bahan bahan campuran tadi nampak likat, masukkan di dalam gelas bersama susu segar dan ais.

Ini sesuatu yang menarik! Bukan sahaja kanak-kanak, orang dewasa pasti menyukai sekiranya minuman yang mempunyai rasa oreo. Apa yang membezakan dengan Dalgona Coffee adalah susu yang digunakan dicampur bersama serbuk oreo.

Bahan-bahan: 2 sudu serbuk Nescafe, 2 sudu gula pasir, 2 sudu air panas, susu segar, sebuk oreo dan ais.

Cara Penyediaan : Menurut Marshable SE, pukul sehingga kembang serbuk Nescafe, gula pasir dan air panas. Setelah itu masukkan bahan tadi di dalam gelas bersama susu segar yang dicampur dengan serbuk oreo beserta ais. Yummy!

Peminat cokelat pasti menyukai resepi ini. Tidak perlu ke kedai makan yang mewah, dengan mengetahui cara yang sebenar membuat dolgona cokelat, pasti membuatkan anda mengulanginya lagi.

Bahan-bahan: 2 sudu serbuk cokelat, 2 sudu krim, 2 sudu gula pasir, 2 sudu air panas, susu segar, sebuk oreo dan ais.

Cara Penyediaan: Pukul sehingga kembang serbuk koko, gula pasir dan air panas. Setelah itu masukkan krim untuk menjadikannya pekat dan sajikan bersama susu segar dan ais.

Untuk anda yang mahukan minuman ala-ala mewah, senarai minuman dolgana di atas patut dicuba!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Artis Bollywood Pertama Positif COVID-19 Dituduh Bersembunyi Di Tandas Lapangan Terbang

Satu demi satu nama selebriti Hollywood dijangkiti virus COVID-19. Selepas Hollywood, Kanika Kapoor menjadi artis Bollywood pertama yang disahkan dijangkiti virus COVID-19. Kanika positif untuk Covid-19 sejurus selepas kembali dari London, England.

Dipetik dari Hindustimes, dikhabarkan bahawa Kanika menyembunyikan sejarah perjalanannya dari lapangan terbang ketika mendarat di India. Malah dia dituduh bersembunyi di tandas untuk mengelak dari diperiksa oleh pihak berkuasa.

Susulan dari tuduhan ini, Kanika dalam sebuah kenyataan dia menolak sekeras-kerasnya.

“Ini khabar angin yang bodoh di mana ada dakwaan saya sembunyikan di tandas untuk mengelak proses pengimbasan. Beritahu saya, bagaimana mungkin seseorang melangkau pemeriksaan di imigresen ketika tiba di penerbangan antarabangsa?

“Saya telah diimbas dengan betul di lapangan terbang Mumbai dan mengisi semua borang di lapangan terbang,” kata Kanika, kepada Hindustan Times.

Kanika mengesahkan secara positif COVID19 pada hari Jumaat, 20 Mac, 2020. Menurut beliau, dia gejala hanya muncul empat hari sebelum dia dinyatakan positif.

“Empat hari yang lalu, saya terasa sejuk, saya menjalani ujian dan ternyata saya positif Covid-19,” katanya

“Sepuluh hari yang lalu, saya telah diperiksa di lapangan terbang sebagai prosedur yang betul apabila saya pulang. Gejala hanya dilihat empat hari lalu,” katanya.

Kanika menjalankan kuarantin secara bebas. Beliau juga mengingatkan orang ramai supaya lebih berhati-hati, menjaga kesihatan mereka, dan menjalankan ujian apabila mereka merasa sakit.

“Saya rasa baik, seperti demam dan selesema biasa, tetapi kita perlu menjadi komuniti yang mempunyai otak pada masa ini dan berfikir tentang orang-orang di sekeliling kita,” katanya.


“Aku Tak Malu Di Hina”- Papagomo Respon Terhadap Jawapan Dr Amalina

Susulan dari kenyataan berbaur politik terhadap Dr Amalina, Papagomo atau nama sebenarnya Wan Muhammad Azri Wan Deris akhirnya secara terbuka telah memohon maaf.

Menerusi akaun twitternya semalam (24/3), Papagomo berkata dia tidak berniat untuk mengheret Amalina ke pentas politik.

“Saya mohon maaf pada Dr Amalina atas kesilapan apa yang Saya nyatakan. Keduanya Saya bukan nak mengheret Dr Amalina dalam pentas politik”- tulisnya di twitter @sir_azri

Namun dia mengingatkan Amalina bahawa pihak pembangkang akan menggunakan apa sahaja yang boleh untuk mengkritik kerajaan khususnya pada waktu ini dengan menyerang Menteri Kesihatan.

“Saya harap Dr Amalina dapat sedar situasi politik Malaysia hari ini yang mana pihak Pembangkang akan menggunakan apa sahaja yang boleh untuk mengkritik kerajaan khususnya pada waktu ini dengan menyerang Menteri Kesihatan.”- tambahnya lagi.

Selepas mempertikaikan umur serta taraf pendidikan Amalina,  Papagomo akur dengan kecaman dan teguran netizen yang mendakwa dirinya kurang cerdik. Malah ada yang  menghina taraf pendidikannya.

“Jadilah inilah Aku, bercakap atas apa yang Aku percaya dan pegang tanpa sedikit pun malu bila dihina taraf pendidikan yang Aku ada. Cerdik bodoh susah dibahagi bahagikan, salah silap itu semua orang melakukan nya. Kau orang Malu? Aku tak malu!”

“Walau Aku ada SPM Aku tak pernah malu dan Aku tak cakap Aku bijak pandai. Kalau Aku salah Aku MINTA MAAF dan Kalau Aku silap sesiapa pun boleh TEGUR betulkan kesilapan Aku. Aku sama macam orang lain, orang yang pendidikan nya tak tinggi melangit ada degree mahupun PHD.”

“Aku ada sambung belajar UITM Shah Alam dalam bidang Diploma Pentadbiran Awam (epjj) tahun 2004 tetapi tak habis belajar hanya sampai semester 1 sahaja. So Aku hanya ada SPM dan tak lebih dari itu.”

Menurut Papagomo, kejayaan baginya bukan terletak kepada pendidikan, tetapi pada kebahagian hidup yang boleh membahagia kan dirinya isteri dan anak anak hingga ke akhir hayat.

“Kejayaan seseorang itu bukan terletak pada pendidikan semata-mata. Kejayaan bukan hanya ada rumah besar mahupun kereta mewah. Kejayaan itu bukan kerana dikelilingi kawan kawan intelektual.

Kejayaan itu sebenarnya terletak pada kebahagian hidup yang boleh membahagia kan dirinya isteri dan anak anak hingga ke akhir hayat. Siapa pun kita tidak penting kerana kita adalah sama manusia yang mengejar kejayaan untuk kebahagian dan akhirat.”

Terdahulu, dalam sebuah video yang dimuatnaik oleh Papagomo, dia kurang berpuas hati dengan tindakan Amalina yang membidas petua yang dikeluarkan oleh Dato’ Seri Dr Adham Baba dengan mengatakan bahawa minum air suam mampu membunuh virus.

Amalina kemudian sekolahkan Papagomo dengan menjawab dakwaan tersebut.

Dalam tweet yang berbeza, Papagomo berharap Amalina dapat bersama sama kementerian kesihatan bagi menyumbang kepada negara untuk bersama memerangi wabak coronavirus di Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Penat Masak? Ini Cadangan 7 Sajian Yang Boleh Dihantar Terus Ke Rumah Anda

Dalam situasi COVID-19 yang agak mencabar sekarang ini, perlaksanaan Perintah Kawalan Pergerakan (PKP) yang ditetapkan oleh kerajaan wajib dipatuhi oleh semua rakyat Malaysia. Banyak aktiviti yang boleh dilakukan di rumah ketika tempoh PKP ini dan salah satunya adalah memasak.

Sekiranya anda ingin berehat seketika daripada memasak, halaman Have Halal Will Travel ada menyenaraikan beberapa pilihan makanan yang masih beroperasi dan yang menariknya makanan ini akan dihantar terus ke hadapan pintu rumah anda.

Agak sedikit restoran di Kuala Lumpur yang menyajikan makanan ayam peri-peri dan salah satu yang terbaik adalah Nando’s. Nando’s yang khusus dalam masakan Portugis akan menyajikan kepada anda pelbagai pilihan ayam peri-peri (pilih tahap pedas dari biasa hingga extra hot), burger keju yang rangup dan juga roti Portugis.

Jika anda berhajat untuk seluruh keluarga di rumah, dapatkan set Jumbo yang dilengkapi dengan 2 ayam dan 5 hidangan sampingan yang cukup untuk 4-6 orang.

Perkhidmatan Bawa Pulang: Tersedia di restoran terpilih (klik pautan untuk melihat senarai penuh)

Perkhidmatan Penghantaran: Melalui Grab Food dan Food Panda

Mulakan sarapan anda dengan sausage egg McMuffin, big breakfast dan hotcakes. Jangan lupa untuk makan tengahari dan makan malam anda. McDonalds ada menyediakan pelbagai pilihan burger dan ayam goreng yang sedang menjadi kegilaan orang ramai.

Alamat: Rujuk senarai cawangan McDonalds

Perkhidmatan Bawa Pulang: Tersedia di semua restoran yang beroperasi

Perkhidmatan Penghantaran: Melalui McDelivery, Grab Food dan Food Panda

Ayam goreng rangup KFC tidak dapat dinafikan lagi kesedapanya sehingga menjilat jari. Ia juga cara yang cepat dan mudah untuk memastikan keluarga anda kenyang dengan membeli bucket ayam goreng KFC. KFC juga ada menyediakan menu lain seperti burger Zinger, popcorn ayam, nugget dan kentang goreng keju.

Perkhidmatan Penghantaran: Melalui KFC Delivery, Grab Food dan Food Panda

Satu lagi cara yang akan membawa ke nostalgia ketika kecil adalah makan dari A & W. Anda mungkin tidak dapat menikmati root beer float sekiranya melalui perkhidmatan penghantaran, tetapi mereka akan memberikan sebotol root beer bersama dengan kentang, burger Mozza dan chicken coney. A&W juga menyajikan sandwic ayam dan ikan serta ayam Golden Aroma yang sesuai untuk anak-anak.

Domino’s Pizza merupakan kegemaran sepanjang masa untuk dimakan samada ketika siang dan makan malam bersama keluarga. Cepat dan mudah, anda boleh menikmati pelbagai jenis piza dari Ultimate Hawaiian hingga Meat Mania. Sebagai pencuci mulut, jangan lupa Banana Kaya yang memberikan keunikan apabila hirisan pisang dipanggang bersama kaya pandan.

Alamat: Rujuk senarai cawangan Domino’s Pizza

Perkhidmatan Penghantaran: Tersedia di semua restoran yang beroperasi

Pizza Hut pasti membawakan kegembiraan kepada keluarga anda. Pilihan piza yang hangat dan sedap seperti Hawaiian Supreme, Chicken Pepperoni, dan Super Supreme sudah cukup membuatkan anda kenyang. Anda juga boleh mendapatkan makanan sampingan yang lazat seperti drumet panggang, onion ring, roti bawang putih dan sup cendawan.

Alamat: Rujuk senarai cawangan Pizza Hut

Perkhidmatan Penghantaran: Tersedia di Pizza Hut Delivery

Seperti namanya, Texas Chicken mengkhususkan ayam goreng sebagai menu utama. Sesuai untuk kanak-kanak, mereka boleh menikmati tender chicken dan nuggets. Ayam goreng klasik  dan beberapa olahan sepeti Tender Wrap, Mexicana Wrap, Spicy Tex Supreme burger dan banyak lagi. Jangan terlupa dengan makanan tambahan seperti biskut mentega madu yang terkenal, Jalapeno bombers dan kentang putar.

Alamat: Rujuk senarai cawangan Texas Chicken

Menarik bukan? Selepas ini tidak ada lagi masalah bosan dengan menu yang sama. Untuk golongan suami, boleh mencuba makanan di atas bagi meringankan beban isteri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Cara Nak Dapatkan ‘Full Refund’ & Tukar Tarikh Penerbangan Tanpa Had Dari AirAsia

Syarikat penerbangan AirAsia menawarkan fleksibiliti tambahan pilihan pampasan bagi semua pelanggan yang telah menempah tiket pada hari Ahad (22/3/2020) atau lebih awal, dengan berlepas pada Isnin (23/3/2020) sehingga 30 April 2020.

Ini dilakukan susulan terhadap wabak virus corona yang berlaku di pelbagai negara yang membuatkan ramai yang terpaksa membatalkan penerbangan.

Tawaran ini tidak terpakai kepada penerbangan domestik di Thailand yang diselenggarakan oleh Thai AirAsia (kod FD) dan penerbangan domestik India oleh AirAsia India (kod I5).

Merujuk kepada kenyataan rasmi mereka menerusi NewsAirAsia.com, pelanggan yang memenuhi keperluan ini boleh memilih pampasan yang lebih fleksibel melalui AirAsia Virtual Allstar (AVA) yang terdapat di support.airasia.com atau airasia.com seperti berikut:

Tukar tarikh penerbangan anda kepada tarikh baharu untuk laluan yang sama pada atau sebelum 31 Oktober 2020. Pertukaran boleh dilakukan sehingga 48 jam sebelum waktu perlepasan penerbangan asal tanpa had dan tanpa bayaran tambahan tertakluk kepada ketersediaan tempat duduk; ATAU

Kekalkan nilai tambang tempahan anda ke dalam akaun Ahli AirAsia BIG yang boleh ditebus dalam masa 365 hari kalendar bermula dari tarikh yang dikreditkan untuk perjalanan masa akan datang. Tarikh perjalanan boleh dibuat pada bila-bila masa selagi mengikut penerbangan yang telah dikeluarkan.

Untuk makluman, pilihan ini tidak tersedia untuk penerbangan dengan tarikh berlepas pada 1 Mei, 2020 atau selepas. Tetamu yang terjejas akan dimaklumkan dengan segera melalui alamat emel yang berdaftar dan SMS. Anda boleh rujuk emel tersebut untuk maklumat lanjut.

Para penumpang juga dapat memastikan status penerbangannya melalui airasia.com/flightstatus untuk mendapatkan informasi terkini.


The Simpsons Sudah Ramal COVID-19 Pada Tahun 1993?

Siri animasi The Simpsons yang memaparkan karakter Homer, Marge, Bart, Lisa dan Maggie begitu popular sejak dahulu hinggalah kini.

Bukan sahaja memaparkan kisah keluarga dan masyarakat, namun animasi ini begitu dikenali kerana telah meramalkan pelbagai rentetan dunia yang telah terjadi. Ini termasuklah mengenai wabak pandemik COVID-19 yang berlaku pada hari ini.

Dikhabarkan pada sebuah episod The Simpsons pada tahun 1993 animasi ini sudah meramalkan pandemik global yang memaksa orang ramai membuat pengasingan diri.  Malah mereka turut meramalkan Tom Hanks membuat sesuatu kenyataan merujuk kepada ‘pengasingan diri’ yang mana kini dia telah disahkan positif COVID-19.

Lebih menakutkan dalam episod itu juga telah menunjukkan pembaca berita Kent Brockman membuat siaran dari rumah kerana perintah berkurung yang dilaksanakan.

Bagaimanapun itu, siaran berita itu menunjukkan perintah berkurung dilaksanakan gara-gara “Selsema Osaka” yang berpunca dari Osaka,Jepun sebelum merebak ke Springfield. Kesan dari penyakit tersebut ramai yang jatuh sakit sehingga memaksa semua orang untuk terus berada di rumah.


Abang Cupcake Aisyah Positif COVID-19, Adik Neelofa Naiki Pesawat Yang Sama

Menerusi laman Twitter nya, adik kepada selebriti terkenal Neelofa, Athisha Khan mendedahkan bahawa dia telah menaiki pesawat yang sama dengan keluarga personaliti media sosial terkenal, Cupcake Aisyah.

Lebih mengejutkan, abang kepada Aisyah telah disahkan positif wabak COVID-19 manakala dia dan keluarga nya masih menunggu hasil keputusan ujian analisa wabak berkenaan.

Menurut Athisha, dia terkejut dengan khabar berita berkenaan dan menyeru agar mereka yang turut sama menaiki pesawat itu segera menjalani pemeriksaan.

Bagi Athisha sendiri, dia telah menjalani pemeriksaan di sebuah pusat perubatan dan hasil keputusan mendapati dia negatif pada wabak yang kini melanda di seluruh dunia itu. Bagaimanapun, ujarnya sesetengah pihak memberitahu kadang kala keputusan ujian berkenaan tidak tepat memandangkan dia menjalani pemeriksaan terlalu awal. Namun setelah mendapatkan nasihat doktor, dia tidak perlu menjalani pemeriksaan semula selain akan mengambil langkah berjaga-jaga.

Dalam perkembangan lain, rata-rata pengguna media sosial mendoakan agar kesihatan abang Aisyah kembali pulih selain mengharapkan keputusan bintang Youtube itu dan keluarganya beroleh negatif.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Lelong Roti Sampai RM699? Ini Kenyataan Rasmi Dari Gardenia

Semalam (24/3), Gardenia dalam sebuah notis memberitahu bahawa mereka tidak dapat meningkatkan bekalan produknya di pasaran kerana kilang-kilangnya sudah mencapai tahap pengeluaran yang maksimum.

Berita ini semestinya membuatkan rakyat Malaysia terkejut mengetahui bahawa jenama roti kesukaan semua ramai orang tidak dapat menampung permintaan yang semakin meningkat di pasaraya dan kedai serbaneka. Isu ini bahkan menjadi topik hangat di media sosial.

Baru-baru ini, pengguna Twitter @rizarul berkongsi bahawa dia menjual semula roti itu dengan dari harga RM299 hingga RM699 setiap bungkudroti! Beliau menerangkan dengan lebih lanjut bahawa roti itu eksklusif dan akan tamat pada 27 Mac (Jumaat).

Sekadar menghiburkan hati pengikut-pengikutnya, sebenarnya netizen ini hanya gurauan. Malah ramai yang turut ‘menjual’ roti Gardenia mereka kepada @rizarul dan netizen yang lain.

Walaubagaimanapun, dipetik dari NST, Gardenia Bakeries (KL) Sdn Bhd telah memberi jaminan kepada pelanggan bahawa bekalan produk mereka tidak akan berhenti.

Pengilang roti yang terkenal ini dalam kenyataan ringkas berkata penghantaran harian ke pasaraya dan kedai lain akan terus seperti biasa.

“Gardenia menghasilkan roti kegemaran dan makanan ringan setiap hari walaupun dalam tempoh Perintah Kawalan Pergerakan (MCO) ini,” katanya.

Ia juga menggesa pelanggan membeli mengikut keperluan biasa dan penggunaan harian.


Hospital Putrajaya Buat Laporan Polis Terhadap Dayangku Intan & Diva AA

Menerusi kenyataan rasmi yang dikeluarkan, pihak Hospital Putrajaya telah membuat laporan polis terhadap dua selebriti, Dayangku Intan dan Azwan Ali atas penularan dua video yang telah menjejaskan imej hospital itu dan kredibiliti kakitangan serta para pegawai perubatan dalam mengendalikan wabak COVID-19.

Terdahulu, Intan sebelum ini telah memuatnaik sebuah video yang mana dia mengalami gejala yang hampir sama dengan pesakit COVID-19 seperti demam, sakit kepala, tekak serta badan. Khuatir akan keadaan tersebut, pelantun Berpaut Pada Dahan Cinta ini segera ke Hospital Putrajaya bagi menjalani pemeriksaan. Namun, dakwa Intan dia mendapat layanan yang kurang memuaskan sebaik berada di sana.

Susulan daripada itu, Azwan atau lebih dikenali sebagai Diva AA turut mengulas kembali video tersebut menerusi sebuah rakaman video darinya yang dimuatnaik di laman Twitter. Difahamkan, ulasan yang dibuat oleh Azwan mengandungi beberapa perkataan kesat yang petugas kesihatan yang menjalankan tugas. Hal ini dijelaskan oleh Pengarah Hospital Putrajaya, Datuk Dr Nora’i Mohd Said dalam satu kenyataan hari ini.

Tegasnya, orang awam seharusnya lebih peka dengan keadaan semasa wabak COVID-19 dan setiap petugas kesihatan telah mengikut garis panduan Kementerian Kesihatan ditetapkan sepanjang mengendalikan wabak itu.

“Para petugas keletihan dan terpaksa mengenepikan ahli keluarga masing-masing demi tugas yang bahaya ini.

“Penularan ini telah memberi tekanan emosi kepada para petugas sedangkan sokongan moral dan semangat yang harus diberikan, dan bukannya kata cacian dan kesat seperti ini,” katanya.

Dr Nora’i berkata laporan polis itu dibuat bagi mendapat tindakan sewajarnya daripada Polis Diraja Malaysia (PDRM) dan Suruhanjaya Komunikasi dan Multimedia Malaysia (SKMM) terhadap mereka yang tidak menghormati tugas anggota paramedik.


Jijik! 5 Kemudahan Bilik Hotel Buat Anda Fikir 2 Kali Untuk Pakai

Kekal sihat adalah kunci apabila anda sedang mengembara dan banyak cara yang dilakukan oleh pengembara bagi memastikan kebersihan berada pada tahap maksimum.

Adakalanya pemilihan hotel yang baik dapat memberikan kesenangan ketika mengembara seperti memperoleh barang percuma dan sebagainya. Tetapi perlu diingat, kita juga perlu berhati-hati dengan kemudahan yang di sediakan oleh pihak hotel.

Menurut halaman The Travel, ada sesetengah kemudahan di bilik hotel perlu diperiksa dahulu sebelum menggunakannya.

Malangnya, tuala di rak bilik mandi hotel tidak selalunya bersih. Ada yang mendakwa tuala mandi terdapat helaian rambut, tompokan kotor dan perubahan warna. Pastikan untuk melihat dengan teliti tuala hotel sebelum menggunakannya.

Kebanyakkan berus gigi yang disediakan oleh hotel bersaiz kecil, murah dan bulu yang boleh menyakitkan gigi dan mencederakan gusi anda. Serti yang dinyatakan menerusi halaman The Travel cuba untuk mengelak daripada menggunakannya kecuali anda tiada pilihan lain.

Sebolehnya jangan sesekali menggunakan gelas di hotel. Biasanya pekerja hotel hanya membersihkan gelas ini dengan hanya menggunakan tuala basah atau span tanpa membersihkannya. Gelas kotor ini mudah untuk memindahkan virus dari tetamu ke tetamu yang lain. Jadi elakkan!

Ini adalah satu lagi kemudahan yang perlu diperiksa oleh tetamu hotel. The Travel menyatakan cerek bilik hotel untuk membuat kopi atau teh adalah kotor, sarat dengan kuman dan biasanya tidak dibersihkan sebetulnya sehingga berkarat. Ada yang menggunakannya untuk merebus sup, memasak nasi, dan juga membersihkan barang peribadi.

Semua orang suka kolam renang di hotel, tetapi perlu diingat sesetengah hotel akan meletakkan jumlah klorin yang banyak sehingga boleh menyebabkan tetamu sakit, ruam, kerengsaan mata, sakit hidung dan tekak. Bukan itu sahaja, berkemungkinan terdapat kotoran-kotoran lain di dalam kolam ini.

Dari tuala yang tidak dibasuh sehinggalah kolam yang mempunyai klorin berlebihan pasti membuatkan anda memikirkan semula untuk menggunakan kemudahan di hotel.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Anda Tak Seeloknya Jatuhkan Hukum!”- Penyampai Radio ‘Sekolahkan’ PU Syed

Penyampai radio Nasional fm, Dyya Nawal menepis dakwaan melulu Juara Pencetus Ummah musim ketiga, PU Syed terhadap rancangan di RTM.

Terdahulu, PU Syed atau nama sebenarnya Syed Mohd Bakri Syed Ishak telah mengeluarkan sebuah kenyataan di Instagram mendakwa, RTM menyajikan rancangan hiburan terkinja-kinja saat negara dilanda wabak COVID19.

Tak bersetuju dengan kenyataan PU Syed, Dyya Nawal terpanggil untuk membidas hal ini di Instagram peribadinya. Dyya Nawal berkata, PU Syed tidak seharusnya menjatuhkan hukum hanya kerana menonton satu rancangan di RTM ketika Malaysia melaksanakan Perintah Kawalan Pergerakan.

“TV1 bukan RTM 1, Assalamualaikum PU Syed @pencetusummah_syed yang dihormati dan dirahmati Allah. Saya salah seorang warga RTM yang bekerja di TV dan Radio. Mohon Maaf kalau saya terkasar bahasa. Pertama, saya tak nak sebut tentang stesen lain. Saya rasa PU tak seeloknya mejatuhkan hukum hanya kerana TERRR tengok RTM ketika sedang menjalani Perintah Kawalan Pergerakan yang pada waktu itu sedang menyiarkan rancangan hiburan.”- tulisnya di instagram.

Dyya Nawal menasihati PU Syed dapat memantau siaran TV dan Radio RTM selama 24 jam dan 7 hari sebelum mengeluarkan dakwaan seperti ini.

Setelah mendengar penjelasan dari Dyya Nawal, PU Syed secara terbuka telah mengemukan permohonan maaf kepada warga RTM. Permohonan maaf ini dibuat menerusi halaman Facebook miliknya.

“Jika warga RTM “terasa” dgn teguran itu, saya menyusun jari memohon maaf, kerana tidak sekelumit dalam diri ini untuk menafikan sumbangan RTM kepada industri penyiaran, termasuklah menerbitkan rancangan-rancangan agama, lebih-lebih lagi RTM adalah milik Kerajaan yang menjadi stesen kepada rakyat di luar sana yang tidak mampu melanggan pakej-pakej yang ditawarkan oleh stesen TV Swasta”- tulisnya di Facebook


Anda Boleh Miliki Peranti HUAWEI Serendah RM88 Pada 27 Mac Ini

Duduk di rumah semasa pelaksanaan Perintah Kawalan Pergerakan memaksa anda untuk melupakan hasrat ke Pusat Membeli Belah bagi mendapatkan gadget yang dinginkan.

Ini berita gembira ingin kami kongsikan! Peranti HUAWEI akan dijual pada harga lebih murah di Malaysia pada 27 Mac. Ya! Anda boleh dapatkan Huawei Mate20, Matebook 13 dan banyak lagi dengan harga serendah RM88.

Ini kerana HUAWEI akan menyertai Lazada Malaysia sempena meraikan jualan perayaan ulang tahun ke-8 pada hari Jumaat ini.

Berikut adalah tawaran terhad HUAWEI khas buat rakyat Malaysia yang boleh dinikmati di jualan hebat pada 27 Mac ini. Semua item adalah tertakluk kepada ketersediaan. Jadi siapa cepat dia dapat ya!

Jadi jangan ketinggalan untuk merebut tawaran hebat ini. Anda boleh terus berkunjung halaman HUAWEI di Lazada dan Tambah ke troli sekarang!


COVID-19 : Putera Charles Disahkan Positif

Semalam, jurucakap rasmi bagi pihak Istana telah mengumumkan satu khabar berita yang mengejutkan yang mana Putera Charles, anak sulung kepada Ratu Elizabeth II disahkan positif wabak COVID-19.

Menurutnya, Charles yang kini berusia 71 tahun sebelum ini telah menunjukkan beberapa simptom ringan namun masih berada dalam keadaan baik. Dalam laporan BBC, isteri Charles iaitu Camilla,72 dikhabarkan turut menjalani ujian saringan dan hasil keputusannya adalah negatif.Kini pasangan itu sedang menjalani kuarantin rumah di Scotland.

Dalam perkembangan lain, menurut Reuters, Ratu Elizabeth dikatakan kali terakhir berjumpa dengan anaknya itu adalah pada 12 Mac yang lalu.Setakat ini belum dapat dipastikan dari mana Charles mendapat jangkitan berkenaan kerana dia telah menghadiri pelbagai acara rasmi sebelum ini


Gal Gadot Umum Tarikh Baharu Tayangan Wonder Woman 1984

Sebelum ini, dikhabarkan filem Wonder Woman 1984 tidak akan ditayangkan di pawagam. Sebaliknya pihak Warner Bros sedang dalam perbincangan untuk menayangkan filem itu secara atas talian berikutan wabak pandemik COVID-19 yang melanda di seluruh dunia.

Namun, ternyata ianya sekadar khabar angin apabila pelakon yang memegang watak Wonder Woman itu sendiri, Gal Gadot menerusi laman media sosialnya mengumumkan bahawa tayangan sekual bagi filem itu akan ditunda. Dalam kenyataannya,filem itu akan ditayangkan pada 14 Ogos 2020 yang mana sebelum ini telah dijadualkan sekitar Jun.

In these dark and scary times, I am looking forward to a brighter future ahead. Where we can share the power of cinema together again. Excited to redate our WW84 film to August 14, 2020. I hope everyone is safe. Sending my love to you all. ❤ pic.twitter.com/nzPUM7uQ1n

Di kesempatan itu, Gal turut menitipkan pesanan kepada semua peminatnya agar berada dalam keadaan selamat selain mengharapkan sinar baharu kelak.Terdahulu, Wonder Woman yang ditayangkan pada tahun 2017 menerima komen yang cukup positif dan pihak Warner Bros sendiri memaklumkan bahawa filem itu antara keluaran mereka yang paling berjaya. Selain Wonder Woman, filem adiwira wanita yang lain seperti Black Widow dan Mulan juga telah ditunda tayangannya ke satu tarikh baharu pada tahun ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Diva AA Mohon Maaf Secara Terbuka Kepada Hospital Putrajaya

Susulan daripada kes Hospital Putrajaya membuat laporan polis terhadap dua selebriti Dayangku Intan dan Azwan Ali, terbaru Azwan atau lebih dikenali sebagai Diva AA telah membuat permohonan maaf secara terbuka.

Permohonan maaf itu dibuat Azwan menerusi laman Twitter nya selepas video yang dimuatnaiknya sebelum ini dikatakan telah menyinggung dan memperlekehkan tugas para petugas Hospital Putrajaya ekoran daripada video pendedahan Dayangku Intan selepas dia mendakwa menerima layanan kurang memuaskan di sana.

Akui akan kata-katanya yang mungkin membuatkan ramai pihak terguris hati, Azwan berkata dengan rendah diri ingin memohon maaf serta mengambil iktibar atas apa yang berlaku.

“Assalamualaikum, saya nak ambil kesempatan nak mohon maaf kepada semua pihak yang tersinggung dengan mulut saya, dah memang begitu kaedahnya.

“Mohon maaf terbuka kepada pihak Hospital Putrajaya khasnya doktor dan pengurusannya kerana kandungan perutusan khas saya telah menjadi begitu panas dan mencetuskan kontroversi hingga ada pihak tertekan diganggu emosi dan sebagainya, mohon maaf.

“Sudah tentu saya kutip setiap hikmah yang berlaku daripada kejadian yang tidak disangka ini, buang yang keruh ambil yang jernih”

Dalam kesempatan itu, Azwan turut berbesar hati untuk memasak rendang yang diusahakannya selama ini untuk disedekahkan buat pihak pengurusan hospital berkenaan sekiranya berkesempatan selain mengharapkan permohonan maafnya itu diterima.

“Kalau ada rezeki masak rendang cef Diva AA dan sedekahkan kepada pengurusan yang tersinggung dengan kata-kata saya, mohon maaf kita hidup ni tak lama,”

“Semoga maaf saya diterima Hospital Putrajaya,”

Terdahulu, pihak Hospital Putrajaya telah membuat laporan polis terhadap dua selebriti, Dayangku Intan dan Azwan Ali atas penularan dua video yang telah menjejaskan imej hospital itu dan kredibiliti kakitangan serta para pegawai perubatan dalam mengendalikan wabak COVID-19.


COVID-19: Lady Gaga Tangguh Pelancaran Album

Penularan wabak pandemik COVID-19 ternyata memberi impak kepada semua industri seluruh dunia.Ini termasuklah buat industri hiburan yang mana kebanyakan filem dan album terbaharu terpaksa ditangguhkan.

Kekesalan itu dinyatakan oleh penyanyi antarabangsa, Lady Gaga yang mengumumkan penangguhan pelancaran album terbaharunya, Chromatica.

Menurut empunya nama sebenar Stefani Joanne Angelina Germanotta ini dia berbuat demikian kerana memikirkan ini bukanlah masa terbaik untuk melancarkan albumnya apatah lagi pelbagai kesulitan terpaksa dialami oleh seluruh penduduk dunia.

“Berikutan wabak ini, saya telah mengambil keputusan untuk menangguhkan pelancaran album baharu saya, Chromatica. Saya akan umumkan tarikh baharunya di masa akan datang”

Dalam masa yang sama, Gaga turut menitipkan pesanan kepada semua peminatnya agar mengamalkan pendekatan yang sihat dan sentiasa memikirkan tentang peminat-peminatnya.

Sebagai info, Chromatica akan menjadi album keenam Gaga yang sepatutnya dilancarkan pada 10 April ini. Bukan itu sahaja, persembahannya di Las Vegas juga akan ditunda.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Boleh Travel? Para ‘Traveller’ Boleh Lakukan 5 Hal Ini Di Rumah

Dengan keadaan COVID-19 yang tidak mengizinkan sekarang ini, banyak perkara yang terpaksa ditangguhkan dahulu termasuklah mengembara ke tempat-tempat yang diidamkan.

Sekiranya anda berjiwa traveller, sangat susah untuk duduk diam di rumah tanpa melakukan apa-apa bukan? Jadi di sini kami senaraikan beberapa perkara yang boleh dilakukan ketika anda berada di rumah.

Dengan kemudahan internet sekarang ini, tidak menjadi masalah bagi seorang traveller untuk meneroka tempat yang ingin dituju melalui media elektronik. Anda boleh menggunakan masa ini dengan menonton Netflix, You Tube dan Amazon Prime.

Bukan itu sahaja, bagi anda yang mempunyai saluran Astro, anda boleh menonton siri tayangan dan filem berbentuk travel.

Ini masa yang paling sesuai untuk anda mengimbau kembali memori travel tidak kira bersama keluarga, rakan-rakan mahupun secara solo. Melihat kembali gambar-gambar travel di talifon bimbit pasti membuatkan anda tersenyum sendiri dan jangan lupa untuk kongsikan di media sosial!

Pasti masih banyak yang ingin diteroka bukan? Jadi ambil pen dan buku nota anda, senaraikan tempat-tempat yang ingin dilawati selepas tempoh sekatan perjalanan ini berakhir. Mungkin anda boleh mencuba ke negara yang tidak pernah anda dengar seperti kota Piabicco yang meraikan keburukan rakyat mereka!

Sejujurnya kita banyak menghabiskan masa dengan talifon bimbit ketika berada dirumah. Masa inilah untuk anda menerokai akaun media sosial seperti Instagram, Facebook dan Portal travel seperti Murai yang boleh memberikan kepada anda idea dan inspirasi untuk pengambaraan yang seterusnya.

Dalam tempoh pengasingan ini cara yang lebih baik untuk menambahkan ilmu travel adalah meningkatkan ilmu fotografi travel anda? Menggunakan pelbagai sumber dalam talian, anda boleh meningkatkan kemahiran mengedit dan mempelajari teknik fotografi yang berbeza. Pasti selepas ini gambar anda akan lebih wow!

Walaupun travel bukanlah pilihan yang tepat buat masa ini, kami percaya bahawa anda tidak perlu berhenti membuat perancangan perjalanan yang hebat untuk masa akan datang.


Dibayar Untuk Mengaku Positif COVID-19? Ini Respon Idris Elba

Rapper popular Cardi B nampaknya membuat kenyataan kontroversi mengenai selebriti dijangkiti virus COVID19.Cardi B tidak teragak-agak untuk menuduh bahawa selebriti yang mendakwa positif dijangkiti dengan COVID-19 sebenarnya dibayar atau ia sebagai endorsement.

Perkara ini telah diluahkan oleh Cardi B ketika dia melakukan siaran langsung di akaun Instagramnya baru-baru ini.

“Kami terus melihat atlet bola keranjang berkata, ‘Ya, saya positif corona tetapi saya tidak merasakan gejala’. katanya dalam video itu.

“Orang yang bekerja dalam pekerjaan biasa, orang yang perlu membayar ujian, orang tengah, orang miskin, mereka tidak diperlakukan seperti selebriti,” kata penyanyi “Bartier Cardi”.

Kenyataan Cardi B ini membuatkan ramai yang memberi tanggapan positif mahupun negatif. Malah beberapa selebriti tidak teragak-agak untuk membuka suara.

Salah seorang daripada mereka adalah Idris Elba, yang juga mengaku bahawa dia positif COVID-19. Tanpa menyebut nama Cardi B, dia membidas dakwaan tersebut sekeras-kerasnya.

“Saya tidak faham bagaimana orang boleh berfikir seperti itu. Termasuk idea bahawa seseorang seperti saya dibayar untuk mengatakan, ‘Saya mempunyai korona’, itu tidak masuk akal dan sememangnya bodoh,” kata pelakon siri “Thor” itu kepada Global News.

Beliau juga berkata jika tidak ada keuntungan baginya dan isterinya dengan mengesahkan diri mereka dijangkiti. Aneh baginya melihat ada orang yang memanfaatkan situasi tersebut untuk menyebarkan kebohongan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.